Kako se suočiti s izazovima u 2017.: BiH treba liderstvo u biznisu i socio-ekonomskim reformama! | Avaz\nPoslovne prilike, problemi, mogućnosti i rast kompanija\nObjavljeno: 10. 01. 2017 - 11:32 EU - BiH\nS jedne od konferencija u 2016. godini\nGodina 2017. za Bosnu i Hercegovinu treba biti godina istinskog provođenja reformi. To je imperativ, koji pred bh. vlast nameće cjelokupna javnost.\nU organizaciji Ureda specijalnog predstavnika EU u BiH, u novembru i decembru 2016. su u Tuzli i Bihaću održane prve od planiranih šest konferencija o liderstvu u biznisu i socio-ekonomskim reformama.\nPod sloganom "Teško je, ali idemo, korak po korak", konferencija je okupila 115 učesnika iz poslovne zajednice, nevladinog sektora, lokalnih vlasti i akademske zajednice. Konferencije o socioekonomskim reformama nastavit će se i u ovoj godini pa su tako krajem januara planirane u Sarajevu, a tokom februara u Banjoj Luci te u Tuzli.\nUčesnici su se fokusirali na poslovni sektor Bosne i Hercegovine i kroz primjere iz prakse govorili o poslovnim prilikama, problemima i mogućnostima rasta kompanija.\nDiskutovalo se i o poslovnim izazovima i konkurenciji u kontekstu približavanja evropskom tržištu.\nErol Mujanović, ekonomski stručnjak istakao je da na četiri navedena događaja nasnažniji je bio glas poslodavaca i mladih. - Poslodavci su iz svoje perspektive ukazivali na važnost da domaće poslovno okruženje postane što prije konkurentno, za početak u regionu, a potom i šire i da im se proces zapošljavanja učini još jednostavniji kako iz zakonske perspektive tako i iz perspektive smanjenja namet – naveo je Mujanović. On je kazao i da su fiskalni i parafiskalni nameti bili veoma često spomenuta reforma i po važnosti dolaze odmah nakon oporezivanja rada i zapošljavanja, koja je bila najčešće spomenuta oblast od strane poslodavaca. Mujanović: Sistem spojenih posuda\n- Nekoliko veoma dinamičnih mladih poduzetnika su skrenuli pažnju na poteškoće sa kojima se mladi poduzetnici susreću i uopšteno govoreći male kompanije koje tek započinju aktivnosti. Takođe, ukazano je i na brojne nedostatke obrazovnog sistema koji trenutno ne proizvodi kadar koji tržište rada primarno traži, a i kadar koji jedan takav sistem plasira na tržište uglavnom nije dovoljno dobar zbog nedostatka prakse i kontakta sa poslodavcima u školama i na fakultetima – kazao je naš sagovornik.\nPodvučeno je da se radi o trogodišnjem reformskom procesu te da je rezultate gotovo pa nemoguće vidjeti odmah iako je na primjer povećan broj zaposlenih u BiH u proteklom periodu. - Istaknuto je da se radi o sistemu spojenih posuda i svaka oblast koju socio-ekonomske reforme pokrivaju, a znate da ih ima ukupno šest, je važna za reformisati i dugoročno gledajući nemoguće je fokusirati se samo na jednu ili dvije oblasti i očekivati boljitak. Dosta toga je već napravljeno, brojne druge reforme su u toku i za očekivati je da 2017. godina bude pozitivnija i bolja od prethodne ako se gleda broj sprovedenih reformi koje u konačnici imaju za cilj veći broj novih radnih mjesta – kazao je Mujanović.\nKonačna lista prijedloga ce biti finalizirana nakon preostale dvije konferencije u Sarajevu u Banja Luci.\nAlmir Kunić, direktor firme "Mer Kunić" Jajce kazao je za Avaz.ba da iako su privrednici u Bosni i Hercegovini jedna od svijetlih tačaka u našem svakodnevnom sivilu, nažalost u velikoj mjeri nisu prepoznati u očima većeg dijela javnosti kao ljudi koji u ovoj zemlji i njenim lokalnim zajednicama stvaraju nove vrijednosti te otvaraju radna mjesta.\nKunić: Poseban značaj\n- Jedan od "ključeva" razvoja lokalnih zajednica je svakako cestovna infrastruktura. Izgradnja kvalitetnih mreža puteva je jedina šansa za "male" sredine da poboljšaju poslovni ambijent. To bi mogao biti jedan od faktora da zadržimo ljude u ovoj zemlji te pokažemo investitorima kako, domaćim tako i stranim, da postoji život i u drugim dijelovima BiH – kazao je naš sagovornik.\nOn je naglasio da su mala i srednja preduzeća su okusnica razvoja u EU te se njima kroz razne vidove podrške daje poseban značaj.\n- Posebno se to odnosi na proizvodne kompanije. Nažalost kod nas se veći spektakl pravi otvaranjem neke prodavnice nego farme ili proizvodne kompanije. Ured EU predstavnika u BiH kroz kampanju "Korak po korak, teško je, ali idemo dalje" upravo čini suprotno. Kroz niz konferencija koje organizuje želi pokazati pozitivne primjere iz lokalnih zajednica koje bi mogle ohrabriti mlade ljude da pokrenu svoje biznise. Čast mi je bila da svoje 18 godišnje iskustvo u izgradnji kompanije "Mer-Kunić" iz Jajca podjelim sa učesnicima konferencije te se nadam da će ovaj projekat biti proširen i na druge gradove u BiH – kazao je Kunić.\nFirma "Krupa Kabine" proizvodi za Evropsko tržiste kabine za građevinske mašine i traktore te zapošlja više od 220 osoba. Italijanska Grupacija Siac, još 2006. godine, je napravila pravi potez koji joj i danas daje prednost nad konkurencijom, odlučila je investirati u Bosansku Krupu.\nAida Fojnica iz firme "Krupa kabine" Bosanska Krupa, kazala je da se naša država nalazi u srcu Evrope, posjeduje stručni kadar u svim specijalnostima koje su potrebne za dobro poslovanje, a u isto vrijeme radna snaga i život košta manje nego u ostalim državama Sjeverne Evrope.\nFojnica: Najveći gubitak u odlasku kadra - To što nam stručni i obučen kadar odlazi raditi u inostranstvo je najveći gubitak koji mi privrednici uz podršku države moramo spriječiti. Treba se dati mogućnost mladim, a i onim koji to više nisu, da se zaposle, da steknu iskustvo, da mogu napredovati, da mogu sebe i svoje porodice izdržavati - kazala je Fojnica.


Fudbal: Derbi četvrtog kola vojvođanskih srpskoligaša kraj Tise - Portal Moj Bečej - Bečejske opštine iz ugla građana!\nFudbal: Derbi četvrtog kola vojvođanskih srpskoligaša kraj Tise\nSportski direktor Bečejaca Miloš Andrić i trener Milan Belić\nAktuelno izdanje momaka sa Tise nije minule subote u Rumi stiglo do jubilarne desete pobede, jer su u pripremnom periodu zabeležili sedam i dve u prvenstvu, pa sad počinje odbrojavanje ispočetka.\nNiko ne bi imao ništa protiv da se tako impresivan učinak ponovi u nastavku prvenstvene trke vojvođanskih srpskoligaša, a prva prepreka je lider Železničara iz Pančeva. Utakmica se igra u subotu od 16.30 sati. Imajući u vidu da pančevački „železničari“ još nisu primili gol, a „romantičari sa Tise“ su najefikasniji sa osam golova u mreži rivala, to je razumljivo što je utakmica proglašena derbijem četvrtog kola vojvođanske elite.\n-Težak septembarski serijal započinjemo protiv izuzetno iskusne i kvalitetene ekipe, koja igra na rezultat. Znači, neće se nadigravati, već će čekati naše eventualne greške. Očekujem tvrdu prvenstvenu utakmicu, sa zalaganjem igrača obe ekipe, mnogo duela i trke. Veća želja ili greška bilo koje ekipe može da odluči pobednika. Ne očekujem mnogo golova, ali dinamika i neizvesnost neće izostati, pa ljubitelji fudbala koji budu došli da gledaju utakmicu neće zažaliti. Naravno, očekujem da moji igrači ispoštuju ono što se dogovorimo i što smo radili ove nedelje u pripremi utakmice, a podrška za tribina dobro bi došla ovoj mladoj ekipi, rekao nam je pred derbi protiv pančevačke „dizelke“ šef stručnog štaba Bečejaca Milan Belić.\nPriprema za utakmicu sa Železničarem dobro urađena\n-Mogla bi ova utakmica da bude prava poslastica za navijače, pa ih pozivamo da nas podrže i zajednički pokušamo da ostvarimo pozitivan rezultat. Ima ova ekipa kvalitet da može da se nosi sa svima, mišljenje je sportskog direktora OFK Bečej 1918 Miloša Andrića.


Etno Mreža | Muzej u Velikom Gradištu\nU saradnji velikogradištanskih opštinskih vlasti, zadruge Jefimija i Narodnog muzeja Požarevac, uz veliko prisustvo građana, otvoren je prvi Muzej u Velikom Gradištu. U glavnoj ulici, u renoviranoj opštinskoj zgradi, Gradištanci su dobili prvu postavku Muzeja, koja predstavlja istoriju ove opštine od antičkih dana do danas. Inicijatori ove ideje i autori postavke su direktor Narodnog muzeja Požarevac istoričar Milorad Đorđević i viši kustos, muzejski savetnik i etnolog Danica Đokić, uz svesrdnu podršku Snežane Jovanović, posvećene i inovativne direktorke gradištanske zadruge Jefimija. Po rečima predsednika opštine Živoslava Lazića u uvodnom obraćanju na otvaranju: „Na ovaj način je trasiran put razvoju muzeologije u Velikom Gradištu i preduzet prvi korak ka očuvanju predmeta iz prošlosti ovog mesta sa dugom tradicijom“. Umetničko zanatska zadruga „Jefimija“ iz Velikog Gradišta je pripremila prodajnu izložbu rukotvorina i suvenira zasnovanih na našem narodnom nasleđu. Vešte gradištanske žene bave se tkanjem i keramikom, a inspiraciju nalaze upravo u riznici Narodnog muzeja Požarevac, tako da su izloženi predmeti spoj tradicionalnog i modernog, u skladu sa preporukom Etno mreže koja prepoznaje važnost saradnje sa zavičajnim i nacionalnim muzejima. Zahvaljujući velikim zalaganjima pomenutih entuzijasta, velikogradištanske škole besplatno će moći da posete ovu postavku, a građanstvo da nabavlja rukotvorine po sniženim cenama.


Prekršajni apelacioni sud - Druga sednica svih sudija Višeg prekršajnog suda, 07.07.2011. godine, usvojeni pravni stavovi\n1. PRAVNI STAV\nPrvostepena presuda čiji je sastavni deo postalo rešenje o ispravci kojim nisu ispravljene samo očigledne omaške u imenima i brojevima, već je suštinski izmenjena odluka ili razlozi odluke, zahvaćena je bitnom povredom odredaba prekršajnog postupka iz člana 234. stav 1. tačka 15. Zakona o prekršajima.\n2. PRAVNI STAV\nPrilikom ocene da li je zakon koji je počeo da se primenjuje nakon izvršenog prekršaja blaži za učinioca potrebno je da se posmatra propis u celini u smislu sankcija koje su zaprećene za taj prekršaj, u konkretnom slučaju.\n3. PRAVNI STAV\n4. PRAVNI STAV\nDonošenjem odluke kojom se maloletniku za izvršeni prekršaj izriče vaspitna mera u formi presude sa činjeničnim opisom radnje izvršenja učinjena je apsolutno bitna povreda odredaba prekršajnog postupka iz člana 234. stav 1. tačka 15. Zakona o prekršajima.\n5. PRAVNI STAV\n6. PRAVNI STAV\nU poreskim predmetima u kojima u upravnom postupku nije doneto konačno rešenje prekršajni sud će pribaviti konačno rešenje pre donošenja odluke po podnetom zahtevu za pokretanje prekršajnog postupka ukoliko je ishod upravnog postupka od značaja za pravilno utvrđenje činjeničnog stanja.\n7. PRAVNI STAV\nUtvrđivanje i opisivanje zadobijenih povreda u tuči u izreci prvostepene presude, a koje činjenični opis iz zahteva ne sadrži, predstavlja odlučivanje mimo zahteva, a time i bitnu povredu odredaba prekršajnog postupka iz člana 234. stav 1. tačka 11. Zakona o prekršajima.


Od lenjosti – do bolesti, reagujte na vreme - InfoNet Magazin\nHome zdravlje Od lenjosti – do bolesti, reagujte na vreme\nOd lenjosti – do bolesti, reagujte na vreme\nPrema rečima naučnika sa univerziteta u Bristolu, lenje osobe imaju veće šanse da obole od malokrvnosti, depresije ili neke druge psihičke bolesti.\nNaučnici su istraživali kako lenjost utiče na organizam i došli do zaključka da lenjost zapravo može da veoma iscrpi organizam, do čega vremenom dođe do ozbiljnih zdravstvenih problema. Lenjost neprimetno ugrožava naše brakove, karijere, prijateljstva, zdravlje... Teško nam je da se pokrenemo. Ne preduzimamo ništa da oslabimo, nađemo bolji posao, damo neku inicjativu, podržimo partnera u njogovoj karijeri ...\nLenjost tupi naša čula, smanjuje energiju, blokira potencijale i ideje, sprečava napredak.\nIstraživanja su sprovedena među onima koji vole da lenčare i spavaju duže – paralelno kod odraslih i dece. Rezultati su pokazali da su muškaraci daleko više aktivniji od žena, a to uključuje vežbe, šetnje i kućne poslove.\nU istraživanju je učestvovalo 3.500 učenika, od kojih samo polovina hoda do škole, a minimalan broj njih učestvuje u sportskim takmičenjima. Vreme najčešće provode u sedećem položaju, a pored toga, vreme provode nekvalitetno – u proseku četiri sata dnevno provode ispred televizora, telefona i kompjutera.\nGojaznost kod dece je najčešće uzrokovana upravo ovakvim načinom života – pasivnost i slaba fizička aktivnost, čemu se često može dodati nepravilna ishrana i vreme spavanja. Lenjost koja dokazano iscrpljuje organizam, dovodi do niza ozbiljnih psihičkih oboljenja i poremećaja, uključujući i debljinu. Lenjost je povezana sa fiziološkim promenama u mozgu i hormonskom neravnotežom.\nSve ovo se može izbeći redovnim fizičkim aktivnostima i pravilnom ishranom. Dovoljno je minimalno aktiviranje – počevši od pešačenja do škole ili posla, ukoliko je to moguće, ili ograničavanje vremena provedenog ispred televizora ili kompjutera.\nNa taj način, može se kod dece ustaliti navika koju će nastaviti i kao odrasli ljudi, čime će sebi obezbediti zdraviji život i smanjiti rizik od psihičkih i drugih oboljenja.\nIzvor: Jelena Milentijević / Blic žena/ edukacija


Brojimo dane do prve corona free destinacije - Moj Bar\n23.05.2020\tDrustvo Izvor: dnevne novine\n“Pozicija Crne Gore je, za sada, izuzetno povoljna zato što broji dane do sticanja ovog statusa u situaciji dok druge zemlje bilježe ponovni rast broja oboljelih”, kaže Miranović u intervjuu Vikend novinama Vesna Miranović.\n“Crna Gora je posljednja zemlja u Evropi u kojoj je registrovana infekcija izazvana virusom SARS-CoV-2. Jedinstvena je i po tome što je jedina zemlja u čijim domovima za stare nije zabilježen ni jedan slučaj infekcije ovim virusom. Bilo bi izvanredno da ovaj niz dostignuća bude obogaćen činjenicom da prije svih u Evropi ostvarimo status corona free destinacije”, poručuje Miranović.\n“U kom trenutku će posljednjih par inficiranih biti u dva navrata negativni na prisustvo virusa, iznenadni događaji kakav je identifikovanje prisustva virusa kod srpskog državljanina u završnoj fazi infekcije, mogućnost kontrole nad kontaktima koje je ostvario, eventualne pojave novih slučajeva. Dakle, sve je na dohvat ruke, veoma je blizu, ali rizik nepredviđenih okolnosti je razlog što moramo i dalje brižljivo da čuvamo postignuto i mirno, bez euforije sačekamo status corona free destinacije”, navodi Miranović.\n“Svaka neodmjerenost takve vrste stvara preduslove za ponovni epidemijski pik koji bi imao nesagledive posljedice po zdravlje i život stanovnika, ali i po ekonomiju koja je nakon dvomjesečnog stanja hibernacije počela da pokazuje znake života. Činjenica da nema novootkrivenih slučajeva ne znači da virus i dalje ne cirkuliše u populaciji. Da je tako, mogli smo proglasiti kraj epidemije prvog dana kada nije registrovan novi slučaj infekcije”, kaže Miranović.\n“Jasno je da samo postepeno ukidanje mjera u odnosu na stepen rizika koje nose, može okončati epidemiju u Crnoj Gori bez drame. Zato ne treba iskazivati nervozu sada kada se nazire kraj i strpljivo sačekati povratak prethodnoj životnoj rutini bez rizika. Lično bih imala ozbiljan problem sa savješću da sugerišem ljudima ponašanje koje im može donijeti ozbiljan zdravstveni rizik i potencijalno im ugroziti život”, navela je Miranović.\n“Predstavnici struke su našli put do svijesti građana i nametnuli se kao neprikosnoveni autoriteti čiji je cilj samo jedan: očuvanje zdravlja i života ljudi. To je, čini se, izazvalo pometnju kod jednog broja političara, čak osjećaj ugroženosti stepenom povjerenja koje su ljekari postigli sa samo nekoliko javnih nastupa. Osporavanje zasnovano na predrasudama i praznovjerju je srećom ostalo u sjenci snažnih i iskrenih poruka struke”, zaključila je Miranović.\nTags corona free destinacija vesna miranović


Kanjiža, 09. Mart 2015. PR Objave: Saopštenje -\nU četvrtak, 5. marta 2015. godine, u organizaciji Certop Srbija, članice grupacije CERTOP INTERNATIONAL HOLDING-a iz Mađarske i lokalne samouprave Opštine Kanjiža održan je Prvi Forum pod nazivom: "ENERGETSKA EFIKASNOST U OPŠTINAMA".\nCilj organizovanja ovog foruma bio je usmeren na davanje dodatnog doprinosa opštoj strategiji energetske efikasnosti Republike Srbije, kao i informisanje učesnika u vezi sa:\nformiranjem energetskog menadžmenta u opštinama,\npredstojećim tenderima i\nmogućnostima finansiranja projekata.\nForumu su prisustovali predstavnici 13 opština: Subotica, Sombor, Bačka Topola, Mali Iđoš, Feketić, Bečej, Ada, Senta, Novi Kneževac, Čoka, Kikinda, Kanjiža, bolnice, toplane i veći potrošači energenata - kompanije i organizacije iz regiona.\nMeđu učesnicima Foruma bila je i kompanija ELTEC PETROL iz Beograda, a gospodin Aleksandar Stanković, generalni direktor kompanije, predstavio je njihova dosadašnja iskustva i uspešno realizovane projekte u oblasti energetske efikasnosti kroz javno - privatna partnerstva.\nOvi projekti sprovedeni su po principu ugovornog obezbeđivanja uštede energije i ugovornog snabdevanja energijom, gde klijent dobija kompletna rešenja "na jednom mestu" i to saradnjom sa samo jednom kompanijom u svim fazama projekta.\nenergetska efikasnost, kanjiza, eltec petrol, konferecija\nq: 19 - t: 0.07514 sec


Vijesti – Page 22 – Socijaldemokrate Crne Gore\nAugust 5, 2020 Izbori 2020, Vijesti\nŠehović za “Vijesti”: S našom politikom je svako načisto\n“Nemamo potrebu da pojašnjavamo kome je smetalo to što je za vrijeme lokalne vlasti u Plavu na čelu s nama iz SD-a za dvije godine urađeno više nego za prethodnih 20 Za razliku od takve, “građanske” opozicije, koju karakteriše politička…\nKampanja “Mi odlučujemo” pokazala da mladi hoće da se bave politikom. “U Socijaldemokratama trenutno ima više hiljada omladinaca i još nam prilaze”, poručio je Emil Đokić, predsjednik Omladine SD-a. On se osvrnuo i na aktuelnu predizbornu kampanju i istakao: “Da…\nRAŠČANIN: „SD ZA OTVARANJE ALIMENTACIONOG FONDA I DETOKS CENTRA“\nSocijaldemokrate će se zalagati za veću podršku samohranim roditeljima, uključujući i stvaranje Alimentacionog fonda za prevazilaženje poteškoća sa kojim se roditelji suočavaju zarad ostvarivanja alimentacije za dijete. Takođe, fokus našeg zalaganja biće i otvaranje Centra za pomoć maloljetnim korisnicima psihoaktivnih…\nAugust 3, 2020 Izbori 2020, Vijesti\nBURZAN: SOCIJALDEMOKRATE ČUVAJU „SRCE KULTURE“ PODGORICE\nDirektorica KIC-a “Budo Tomović” Snežana Burzan rekla da je KIC imao 55 000 posjetilaca prošle godine “Mi, Socijaldemokrate, znamo kolika je važnost Kulturno-informativnog centra “Budo Tomović” za duh i puls naše Podgorice, i kroz svoju upravu ovom ustanovom uložili smo…\nAugust 2, 2020 Izbori 2020, Vijesti\nSD: TEŠKO JE KAD VAM SE ČLANSTVO RASIPA\nU cilju objektivnog informisanja javnosti, medijima i građanima dostavljamo na uvid zapisnik sa V sjednice Foruma žena SDP-a Glavnog grada od 8.6.2020. godine kojim se konstatuje da predsjednica, Dragica Anđelić, svoja ovlašćenja prenosi na zamjenicu predsjednice, Olgu Kaluđerović. Takođe, dostavljamo…\nBLAGOJEVIĆ: „ZAVRŠEN PROGRAM SOCIJALDEMOKRATA, PREDLAŽEMO OSNIVANJE GARANTNOG FONDA ZA ŽENE PREDUZETNICE“\nZavršen je izborni program Socijaldemokrata Crne Gore koji je najvećim dijelom fokusiran na ekonomska pitanja i standard građanki i građana. Programom je predloženo osnivanje Garantnog fonda za žene preduzetnice, kao i pokrivanje dijela kamatnih stopa od strane resornih organa državne…\nVD PREDSJEDNICA FORUMA ŽENA SDP GLAVNOG GRADA OLGA KALUĐEROVIĆ PREŠLA U SD\nVD Predsjednica Foruma žena SDP-a Glavnog grada, Olga Kaluđerović, napustila je tu partiju i prešla u Socijaldemokrate Crne Gore. Kao razloge napuštanja SDP-a, Kaluđerović je navela neslaganje sa politikom te partije. “Neslaganje sa dosadašnjom nejasnom politikom partije, gaženje nekadašnjih programskih…\nAugust 1, 2020 Izbori 2020, Vijesti\nDIK POTVRDIO LISTU SOCIJALDEMOKRATA\nDržavna izborna komisija potvrdila je listu „Socijaldemokrate – Ivan Brajović – Mi odlučujemo DOSLJEDNO“ za učešće na parlamentarnim izborima 30. avgusta ove godine. Nosilac liste Socijaldemokrata biće predsjednik partije i aktuelni predsjednik Skupštine Crne Gore, Ivan Brajović, diplomirani inženjer građevine.…\nJuly 31, 2020 Izbori 2020, Vijesti\nBroj posjetilaca porastao za 80% KLICA: SOCIJALDEMOKRATE SAVJESNO UPRAVLJAJU NACIONALNIM PARKOVIMA\nBroj posjetilaca nacionalnih parkova je u 2019. godini dostigao rekordnih 590 hiljada, što je rast od 80% u odnosu na dvije godine ranije. Prihodi su uvećani za 60%, a ostvarena dobit najbolji je poslovni rezultat od osnivanja ovog Javnog preduzeća.…\nSD ĆE POBIJEDITI NA LOKALNIM IZBORIMA U GUSINJU\nRadončić nosilac liste Socijaldemokrata Gusinja Socijaldemokrate Gusinja predale su juče listu kandidata za odbornike na lokalnim izborima u toj opštini. “Predali smo listu za koju vjerujemo da predstavlja najbolju ponudu građanima Gusinja, koja će biti garant razvoja onakvog Gusinja kakvo…


Naslovnica VIJESTI BiH Zenica traži da bude prvi grad u kojem će građani na izborima...\nNeposredno poslije Općih izbora u oktobru prošle godine Grad Zenica uputio je inicijativu da se tamo gdje je to moguće uvede sistem elektronskog glasanja već na narednim Lokalnim izborima koji se u BiH održavaju naredne godine. Pozitivno mišljenje o ovoj inicijativi dala je Delegacija Evropske unije u Bosni i Hercegovini.\nBHT1 izvještva da Centralna izborna komisija Bosne i Hercegovine još uvijek nije ponudila mišljenje o ovoj inicijativi, kao ni viši nivoi vlasti u BiH, koji bi morali usaglasati postojeće i donijeti nove zakonske propise.\nU Delegaciji Evropske unije u Bosni i Hercegovini podsjećaju da su sa Centralnom izbornom komisijom potpisali sporazum o angažmanu EU stručnjaka na unapređenju samog izbornog procesa u BiH. Cilj ovog projekta, koji uključuje i uvođenje sistema elektronskog glasanja, je da domaće vlasti uz podršku Evropske unije dođu do najoptimalnijeg rješenja u ovoj oblasti.\nPrethodni članakZa krađu nekih automobila je dovoljno desetak sekundi, je li vaš među njima?\nSljedeći članakČlanovi Dubioze na pulskoj tržnici nudili domaća jaja, burek, zrak iz visočkih piramida


Priboj dobio fabriku ali i četiri zvezdice - Užicka Republika Press\nKompanija koja proizvodi funkcionalne delove za automobile, čijem je zvaničnom otvaranju pogona FTS prisustvovao predsednik Srbije Aleksandar Vučić, u Priboj je došla pre dve godine a u novembru otvorila i novi pogon koji trenutno zapošljava oko 160 radnika. Vućić je u Priboju prisustvovao i otvaranju novog hotela sa četiri zvezdice, u starom delu ove opštine.\nNemačka kompanija je pogon ATF u Priboju otvorila pre dve godine, u njemu je radilo oko 60 radnika, krajem prošle godine ista kompanija otvara i novi pogon FTS koji do kraja godine, sa sadašnjih 160 planira da zaposli 250 radnika a u narednom periodu taj broj bi trebao biti 400. Pribojci u ovoj fabrici proizvode delove za “Audi”, “BMW” i “Volkswagen”, 70% zaposlenih su žene. Sada kažu samo rade delove za najprestižnije automobilske marke ali veruju, ako sve bude kao do sada, jednog dana to mogu biti delovi i za njihove automobile.\n“Počela sam da radim pre 20 meseci u ovoj kompaniji. Radila sam u starom pogonu, od novembra sam ovde. Radim kao monter sitnih delova, nije mi naporno i zadovoljna sam. Ranije nigde nisam radila, ovo je važno za mene i moju porodicu, prezadovoljna sam uslovima, platom, za sada je u redu”, rekla je za Nova.rs Smaila Alijević.\nIvana Dolaš takođe radi na sklapanju delova, ranije je povremeno radila u trgovini a pre tri meseca je došla u nemačku kompaniju.\n“Prvi put sam zadovoljna, sve što sam do sada radila ne može se porediti sa ovim. Radimo osam sati u dve smene, vikend je slobodan, plata je odlična, zvuči kao da se ne dešava ovde a istina je, samo da ovako ostane, ja više ne očekujem”, kaže Ivana.\nŽeljko Drobnjaković je u fabriku došao u februaru, sklapa delove za “audi” a nada se da će budućnost doneti još bilje mogućnosti.\n”Sada samo sklapamo delove za ta vozila ali zašto da ne, jednog dana ćemo možda moći i mi radnici da priuštimo sebi takva vozila, sada još ne, tek smo na početku ali za neku godinu, zašto da ne”, rekao nam je Željko.\nKažu radnici da se život u Priboju, zahvaljujući Nemcima koji su odlučili da u njega investiraju, dosta promenio. Opština koja je bila potpuno devastirana sada je oživela, jer iz nekih porodica radi i po dva ili i tri člana.\nPredsednik Srbije Aleksandar Vučić, u Priboju je rekao da veruje investitoru koji je rekao da ovo nije poslednji pogon u Priboju te da će država ovoj opštini pružiti još veću podršku.\n“Nije u pitanju samo 400 zaposlenih i 400 porodica, biće još pogona i još zaposlenih. Država će pružiti, ne istu već još veću podršku. Pomoćićemo oko dualnog obrazovanja, ulagaćemo novac u sve infrastrukturne radove. Potrebno je izvršiti industrijalizaciju čitavog ovog kraja Srbije, da nam ljudi ne idu u Švajcarsku, Austriju i Nemačku”, rekao je u fabrici Vučić.\nVučić je još jednom ponovio da će putevi u ovom delu Srbije biti primarni zadatak i prioritet, jer to je, kako je naglasio, uslov da investitori dođu u Srbiju.\nFabrika je izgradjena za oko godinu dana, na parceli oko 15.000 kvadrata, nalazi se 6.300 kvadratnih metara proizvodnog prostora. Procenjena vrednost investicije je šest miliona evra.\nPored fabrike koja je i zvanično otvorena, Priboju je dobio i hotel sa četiri zvezdice, prvi hotel visokih standarda u ovoj opštini. Vrednost ove investicije je oko sedam miliona evra a na početku rada, zapošljava oko 40 radnika .\n“Realizacijom ovog projekta, naša opština je dobila hotel kakav zaslužuje. Želja kompanije je da ovaj hotel bude mesto susreta, poslovnih okupljanja i druženja.Kompanija ima već u planu nove investicije a u cilju oživljavanja turizma, planiramo izgradnju luksuznog butik hotela sa pet zvezdica u Pribojskoj Banji”, poručili su predstavnici kompanije Terme 36,6 u Priboju.\nVučić je posebnu zahvalnost izrazio vlasniku kompanije, koji je novac uložio u Srbiju i svoj kraj, i javno obećao da će ga odlikovati za takvu odluku. Ono što će i za investitora ali i za Pribojce biti najvažnije, jeste da predsednik ispuni obećanje a to je da će država uložiti osam miliona evra u put koji će biti brza veza sa budućim autoputem u ovom delu Srbije\nOd 3. juna, kada je za državljane BiH omogućena vakcinacija u našoj zemlji pa do 6. juna 2021. godine na području Zlatiborskom okrugu je vakcinisano 2810 državljana Bosne i Hercegovine....


Izložba o 70 godina planiranja Beograda | Grad Beograd\nUrbanistički zavod Beograda ove godine slavi veliki jubilej, 70 godina od kada ga je Grad Beograd osnovao da se bavi pitanjima urbanog razvoja, saopšteno je iz Beokoma.\nPovodom obeležavanja ovog jubileja sutra će na Kalemegdanu biti otvorena izložba „70 godina Urbanističkog zavoda Beograda“. Svečano otvaranje izložbe planirano je za 19 sati na savskom šetalištu na gornjem Kalemegdanu, deo od Ambasade Francuske do centra šetališta.\nPostavka na Kalemegdanu će trajati do 15. septembra i biće dostupna za sve zainteresovane 24 sata, a planirano je i da se deo izložbe u toku ove godine nađe na neko vreme u holu Skupštine grada.\nJubilej se u Urbanističkom zavodu proslavlja radno i cele godine, pa će 15. i 16. Novembra, u prostorijama Zavoda biti održana međunarodna konferencija. Pre održavanja konferencije, izložba „70 godina Urbanističkog zavoda Beograda” biće dopunjena originalnim planovima, knjigama i delovima nameštaja iz „onog” vremena i biće postavljena u holu Urbanističkog zavoda Beograda (Bulevar despota Stefana 56).\nKroz izložbu na kojoj predstavlja svojih 70 godina rada, Urbanistički zavod je želeo da upozna stručnu i opštu javnost sa delom bogate istorije planiranja Beograda. Digitalizovan je značajan deo građe i prikupljene su informacije o istoriji institucije, načinu planiranja i kontekstu u kome su nastajali urbanistički planovi prema kojima se gradio Beograd proteklih 70 godina.\nViše o Zavodu, istoriji i jubileju može se pogledati na www.urbel.com.


R I Z I N G E R I U M: Piloti: Napunili Beogradsku arenu\nPiloti: Napunili Beogradsku arenu\nZoran Kiki Lesendrić i grupa Piloti održali su u subotu uveče dvočasovni koncert u punoj Beogradskoj areni, a kao predgrupa nastupio je sastav Fit iz Rijeke\nZamišljen kao promocija Lesendrićevog novog albuma "Mesec na vratima", sinoćnji koncert bio je i podsećanje na rok'n'rol hitove koji su obeležili osamdesete i devedesete godine.\nUprkos mnogobrojnim koncertima koje je Lesendrić sa Pilotima održao širom Srbije poslednjih godinu dana, kao i nastupa na ovogodišnjem "Beer festu" pred oko 70.000 gledalaca, Arena je bila puna, a mesta nije bilo ni na visokim tribinama (nivo 400), koje su naknadno otvorene zbog velikog interesovanja publike.\nKoncert su počeli starim melodijama "Neverna si mi", "Ne veruj u idole", da bi nastavili sa predstavljanjem, već uveliko slušanih, novih pesama - "Mesec na vratima", "Te noći kad smo se potukli zbog nje". Na repertoaru su bile i pesma "Oltar", koju su uradili Đorđe Balašević i aktuelni ministar ekonomije Mlađan Dinkić, kao i "Nemirne noći" - duet sa Tonijem Cetinskim, koji je, uprkos Lesendrićevoj želji, bio sprečen da se pojavi na koncertu.\nNajburnije reakcije, očekivano, izazvale su sada već legendarne numere "Leto", "Svet je lep kada sanjamo" i "Zaboravljeni".\nPre izvođenja ove poslednje, na scenu su izašli naš proslavljeni košarkaš Vlade Divac i dečji hor "Čarolija", a Lesendrić je pozvao sve okupljene da podrže akciju humanitarne organizacije "Divac" pod nazivom "Možeš i ti", čiji je cilj da se prikupi novac za kupovinu i adaptaciju napuštenih seoskih domaćinstava za izbegle i raseljene porodice koje žive u kampovima širom Srbije.\n- Ovu pesmu sam napisao tokom teških devedestih, vreme je da stavimo tačku na taj period i da svi mi pomognemo tome koliko možemo, poručio je Lesendrić.\nDvočasovnu svirku Piloti su završili pesmama "Kao ptica na mom dlanu" i "Svet je lep kada sanjamo".


Majić: Nemamo sudsku vlast. Kod nas treba otići kod suverena i pitati za milost ili pitati da neko bude kažnjen - Balkanska\nMajić: Nemamo sudsku vlast. Kod nas treba otići kod suverena i pitati za milost ili pitati da neko bude kažnjen\nSudija Apelacionog suda u Beogradu Miodrag Majić osvrnuo se na događaje od pre nekoliko dana u vezi sa puštanjem iz zatvora učesnika protesta „Jedan od pet miliona“.\n„Pogledajte događaje od pre neki dan i naše reakcije na te događaje. Sigurno ćete primetiti da su se svi, i oni koji su bili i za jednu i za drugu opciju, i vlast i opozicija, obraćali za rešenja izvršnoj vlasti, predsedniku države da reši pitanje pravosuđa“, naveo je Majić na tribini na kojoj se govorilo o pravosuđu i krizi. On je rekao da „nikome nije padalo napamet da kaže hajde da vidimo šta će sud da odluči“. Majić je ukazao na to da su se svi obraćali izvršnoj vlasti da reši pravosudnu stvar.\n„Mi nemamo sudsku vlast, bez obzira što je tako nazivamo“, rekao je Majić. On je podsetio da u članu 4. Ustava Srbije piše o podeli vlasti na zakonodavnu, izvršnu i sudsku, ali je dodao da samo društvo, pa čak ni neki politički predstavnici, bez obzira kom političkom spektru pripadaju, u to ne veruju.\n„Opravdano ne veruju zato što nas stvarnost stalno demantuje i oni znaju gde je adresa na koju treba otići. Treba otići kod suverena i pitati za milost ili pitati da neko bude kažnjen“, rekao je Majić. Da u Srbiji postoj sudska vlast, nikome iz izvršne vlasti, naglasio je majić, ne bi palo napamet da govori o tome „šta će sudovi uraditi i pozivati ih da urade ovo ili ono“. Prema njegovim rečima, da u Srbiji imamo „sudsku vlast imali bismo nekada situaciju da krivično odgovara neki aktuelni ministar“.\nProfesor Pravnog fakulteta u Beogradu Miodrag Jovanović ukazao je da se svaka vlast osvaja i zadobija i istakao da sami nosioci sudskih funkcija moraju nešto da učine da bi bili doživljeni kao vlast. „To, pre svega, znači da moraju da reaguju u onim situacijama koje su opisane u Ustavu, kada nosioci drugih organa vlasti besprizorno atakuju na sudstvo“, naglasio je Jovanović.\nNa početku tribine govorio je student Filozofskog fakulteta u Beogradu Miloš Dekić, koji je uhapšen zbog učešća na protestu „1 od 5 miliona“. On je ispričao šta mu se dešavalo od trenutka kada je uhapšen u nedelju do utorka uveče, kada je pušten iz zatvora u Padinskoj skeli. Dekić je rekao da je prisustvovao procesu koji je poistovetio sa prosesom iz istoimene knjige Franca Kafke.\n„Gledate ga u lice, upravo taj Kafkin neuništivi proces koji vas baca s jedne na drugu stranu. Ne znate šta se dešava, ne znate gde se nalazite. Izgleda da smo nekako uspeli da uzdrmamo i taj njegov proces u ovom trenutku, da on neće pobediti i da ća na kraju taj proces, iskreno se nadam i verujem, polomiti zube“, rekao je Dekić na tribini „Nije filozofski ćutati“.\nPreminula lepotica iz Niša: Glumila u filmovima o Džejms Bondu\nVelimir Ilić podnosi tužbu protiv Kurira\nEYOT večeras u Novom Sadu u velikoj sali Studia M\n“Viz Er” povećava broj ruta iz Beograda i Niša


BOJANIĆ: MA prvo da raščisti dug sa državom – Portal Luca\nBOJANIĆ: MA prvo da raščisti dug sa državom\nPrvo moramo da raščistimo odnos države sa Montenegro erlajnzom (MA) u stečaju kojem je prijavljeno preko 100 miliona eura potraživanja, od čega je stečajni upravnik Saša Zejak priznao 100 hiljada eura, da bih bilo što komentarisao u vezi odnosa MA sa Air Montenegrom (AM) – kazao je ministar kapitalnih investicija Mladen Bojanić upitan za mogućnost saradnje ove dvije kompanije.\nBojanić je kritikovao ponašanje Zejaka navodeći da su tražili izvještaje o radu MA, ali da odgovor nijesu dobili.\n– Prvo da dobro raščistimo sa njima, da vidimo kakva je njihova pozicija, kakav je dug države prema njima, a onda da vidimo da li su oni uopšte sposobni da bilo kakve usluge pružaju drugoj kompaniji – kazao je Bojanić.\nDodao je da AM ima svoje organe upravljanja te da bi oni trebalo da procijene postoji li komercijalni interes za saradnju sa MA.\n– MKI kao resorno ministarstvo jeste nadležno, ali s druge strane AM ima svoje organe upravljanja koji samostalno donose odluku – kazao je Bojanić.\nZejak je uputio dopis Bojaniću navodeći da se AM oglušio na sve njihove ponude za saradnju dodajući da AM do sada nije imao nikakvu štetu u poslovanju koja bi se mogla povezati sa MA.\n– Smatramo da kao nadležno ministarstvo treba da reagujete na način da nova kompanija, na tržišnom principu, ne treba da izbjegava saradnju sa MA u stečaju na štetu budžeta Crne Gore, angažujući strane kompanije, budući da se javni prihodi od djelatnosti MA u stečaju prihoduju u korist države. Potrebno je da što prije znamo perspektivu poslovnih odnosa sa Air Montenegrom, kako bismo povukli samostalne poteze u cilju daljeg podizanja MA u stečaju, do njegove prodaje kao pravnog lica – naveo je Zejak, u dopisu u koji je Pobjeda imala uvid.\nNezadovoljstvo radom Zejaka iskazao je i v.d. direktora Uprave carina i prihoda Aleksandar Damjanović. Mediji su prenijeli njegov stav da bi predsjednik Privrednog suda Blažo Jovanić kao stečajni sudija u postupku protiv MA trebalo da smijeni Zejaka zbog, kako je naveo, političke opstrukcije i osporavanja milionskih potraživanja države. On je UPIC-u osporio 25,3 miliona eura potraživanja, od čega se 13,46 miliona duga odnosi na poreze i doprinose zbog kojeg je i uveden stečaj krajem aprila.


kamioni granični prelaz\n- Prema procenama predstavnika poslodavaca u Srbiji danas nedostaje oko 12.000 profesionalih vozača, 8.000 u drumskom teretnom transportu, sa C i CE kategorijom i oko 4.000 vozača u sektoru autobuskih prevoznika, sa D i DE kategorijom. Ovo stvara sve veći problem za poslodavce u drumskom transportu i korisnike usluga u Srbiji, zbog čega je podsticanje edukacije radi povećanja njihovog broja izuzetno važno - kaže Goran Aleksić, generalni direktor Srbijatransporta, piše Ekapija.\nKako je Blic nedavno pisao, vozač kamiona u Srbiji može da zaradi od u proseku od oko hiljadu evra, a idu i do 2.000. Plate vozača u evropskim zemljama istovremeno iznose oko 2.500 hiljade evra u proseku, i mogu da idu i do 4.000. Pritom je važno znati da vozači koji dođu u zapadnoevropske zemlje porodično, imaju manji porez na platu. Samcima se, recimo, od plate koja je 2.300 bruto, odbije 800 evra poreza, a ako imate porodicu taj odbitak je 400 evra - kaže nam Vinko M. koji je godinama vozio kamion u Srbiji, a sada za istu firmu to radi u Nemačkoj.\nPlate vozača kamiona u NEMAČKOJ (bruto/mesečno)\nMeklenburg - Zapadna Pomeranija 2.742 evra\nIma više od 35.000 slobodnih radnih mesta! Evo kojim poslovima Italijani NE ŽELE DA SE BAVE\nPročitajte i koliko Srbi vozači zarađuju po mnogim drugim zemljama u Evropi i svetu.\nSrbija Vozači Kamion


NovaMedia: Kategorija > bebi kozmetika\nKategorijeKozmetika i Parfimerijebebi kozmetika\nproizvodnja krema za ruke i lice\n"MEILAB" se bavi proizvodnjom bebi kozmetike, fitokozmetike sa biološki aktivnim supstancama i aktivnim supstancama za farmaciju.\nOsnovna ideja i koncepcija "MEILAB"-a je da se dugogodišnje iskustvo i istraživačko znanje akumulirano u naučnim ustanovama, transferiše u proizvodnju proizvoda koji bi posedovali garanciju visokog kvaliteta i apsolutno bili konkurentni na svetskom tržištu.\n1990. godine je napravljen prvi iskorak i započeta proizvodnja bebi kozmetike koja u svom sastavu ima isključivo prirodne sirovine, visokog kvaliteta. Zaštitni krem za svakodnevnu negu beba i kolekcija namenjena bebama i deci, sa biljnim uljima u svom sastavu.\nDalji razvoj je išao u pravcu kreiranja preparata namenjenih, pre svega svakodnevnoj nezi i tretmanu prirodnih promena našeg tela, u čijem su sastavu biološki aktivne supstance biljni ekstrakti, biljna ulja, etarska ulja.\nProizvodi i grupe proizvoda namenjeni za tretman lica, anticelulit program, tretman u kuri mršavljenja, masaža tela, pedikir, dijagnostika, dezinfekcija,...\nNajsvežije ideje i pravci razvoja, najnoviji rezultati laboratorijskih testiranja, inovacije u tehnologiji proizvodnje i kontrole prirodnih supstanci su odlika proizvoda, ili grupe proizvoda u liniji proizvoda "MEILAB".\nKvalitet proizvodnog programa je strogo kontrolisan i saglasan svetskom standardima (PhEur, USP, BP).


Meč sa „zelenima“ sa severa Atine donosi još jednu izuzetno jaku utakmicu u zgusnutom kalendaru crveno-belih koje već u nedelju očekuje i težak meč protiv Budućnosti u Podgorici u ABA ligi.\nDobri rezultati dobijaju na značaju i zbog činjenice da su izvojevani uz dosta problema koje je trener Radonjić imao sa sastavom, uklapanjem igrača koji su bili dugo van terena (Volden, Rit, Noko, Hol), i svakodnevnim povredama (Dobrić, Uskoković) i bolestima (Davidovac), ali će biti na ozbiljnom ispitu u petak protiv ekipe koja je uz novog trenera i dobra pojačanja počela da igra jako dobro:\n- Idemo u Atinu da odigramo najbolje što možemo, da budemo konkurentni protiv tima koji je u dobroj formi, odigrali su dobar meč protiv Makabija, i u domaćem prvenstvu su bili superiorni. Dobili su veliko pojačanje u Hezonji, Brej je takođe stigao, novi trener Odet Kataš je tu i to su krupne promene u odnosu na tim sa kojim smo igrali prvu utakmicu u Beogradu. Što se naš tiče, Davidovac je bolestan, dobra vest je da nije korona u pitanju, i on ne putuje sa nama, svi ostali idu za Atinu - rekao je Radonjić.\n- Raspored je takav, 12 mečeva u martu, ali stvari gledamo drugačije, od danas do poslednje utakmice u ligaškom delu ABA lige, a to je 19. april, čeka nas 12 utakmica. Svesni smo da je ritam izuzetno naporan, u sedam dana igramo četiri utakmice koje su intenzivne i bitne, i to iziskuje mnogo napora. Uspeli smo da budemo dosta dobri u poslednjim utakmicama, a ono što nas uvodi u razmišljanje je situacija oko povreda, bolesti… Jednostavno, već sam o tome pričao, predugo to traje, ali idemo u Atinu, tome smo okrenuti i o tome razmišljamo sada - rekao je trener cvreno-belih.


Lavrov još jednom podsetio na pokušaj hegemonije i dominacije zapadnih država - 21.04.2020, Sputnik Srbija\nLavrov još jednom podsetio na pokušaj hegemonije i dominacije zapadnih država\nPandemija virusa korona postala je ozbiljan test za sve države, a politika hegemonizma i dominacije u ovim uslovima je posebno neprimerena, smatra ruski... 21.04.2020, Sputnik Srbija\nvirus korona se širi planetom, svet, vesti, rusija, politika\n11:52 21.04.2020 (Osveženo: 04:27 26.08.2021)\nPandemija virusa korona postala je ozbiljan test za sve države, a politika hegemonizma i dominacije u ovim uslovima je posebno neprimerena, smatra ruski ministar spoljnih poslova Sergej Lavrov.\n„U ovim uslovima potrebni su kolektivni pristupi izgradnji međunarodnih odnosa. Koncepcija i praksa hegemonizma i dominacije su apsolutno neprimerene u 21. veku.“\nPrema njegovim rečima, odavno je postalo očigledno da čovečanstvo živi u uzajamno povezanom i zavisnom svetu, a „pandemija je to potvrdila do krajnjih granica“.\n„Koronavirusna infekcija koja je postala ozbiljan test za sve države, kao i mnoge međunarodne organizacije, svakako treba da nas podstakne da razmislimo o svemu što se dešava u svetu i da shvatimo kako i u kom pravcu treba dalje živeti kako bi se obezbedila mirna, bezbedna, stabilna budućnost celog čovečanstva“, naglasio je Lavrov.\nRuski zvaničnik je istakao da nelegitimne jednostrane sankcije u uslovima pandemije nanose ogromnu štetu građanima brojnih država, a pre svega Irana, Sirije, Kine.\nPrema njegovim rečima, te države su onemogućene da kupe opremu, lekove, lična zaštitna sredstva, jer „zapadne zemlje, naročito Sjedinjene Američke Države kategorički odbijaju da se odazovu na predlog objave humanitarne pauze, u sklopu koje bi se stopirale sve sankcije na isporuku sredstava neophodnih u borbi protiv pandemije“.\nPodsetimo, generalni sekretar Ujedinjenih nacija Antonio Gutereš pozvao je ranije zemlje G20 da ukinu sankcije protiv drugih država radi produktivnije borbe protiv širenja kovida 19. Ukidanje ili stopiranje sankcija u uslovima pandemije podržao je i glavni komesar UN za ljudska prava Mišel Bašele.


Protiv Mila, za Mila - Miloš Mitrović - Dnevni list Danas\nPočetna » Kolumna » Protiv Mila, za Mila\n0Piše: Miloš Mitrović 12. aprila 2021. 14.00\nProšle godine je zakon o veroispovesti bio „game changer“, koban po Demokratsku partiju socijalista. Pa ipak, teško da je Srbija, odnosno njena vlast, bila ključna za promenu vlade. Bio je to zakon i protesti koje je izazvao, a iza protesta stajala je Srpska pravoslavna crkva u Crnoj Gori koja se zbog zakona osetila ugroženom.\nCrkva predvođena sada pokojnim mitropolitom Amfilohijem sa kojim se Aleksandar Vučić, poznato je, nije slagao. Ili bolje rečeno, mitropolit se nije slagao s njim.\nPredsednik Milo Đukanović uvek je, sve do pre nekoliko meseci, bio pažljiv kada kritikuje Srbiju.\nNa meti su mu redovno bile maglovite velikodržavne „strukture“ – u vladi, među strankama, u SPC, u SANU.\nNikada nije označavao Vučića kao inspiratora ili pokretača rušenja njegove vlasti, sve do pre nekoliko meseci – pa i tada s odmerenošću i navodnom bratskom brigom za šefa SNS-a kojeg je počeo da upozorava da bi mogao da prođe kao Milošević, a Srbi u Crnoj Gori kao Srbi u Hrvatskoj.\nObratno je važilo to pogotovo, iz usta Aleksandra Vučića nikad se nije mogla čuti ružna reč na račun Đukanovića. Ali se itekako mogla čuti, pročitati i videti u njegovim medijima koji su protiv Đukanovića vodili kampanju i mogla se čuti od ministara zaduženih za svađe sa komšijama.\nA otkad je DPS pao sa vlasti pa do danas, meta više nisu Milo i DPS, već nova vlada koja se očigledno ne uklapa dovoljno u „srpski svet“, a ne uklapa se dovoljno ni u „crnogorski“, pa se ne zna kome je mrskija, srpskim ili crnogorskim nacionalistima.\nUspe li da između čekića i nakovnja zadrži neutralnost i opstane duže nego što joj najveći broj analitičara predviđa, mogla bi ne samo da se ispostavi kao „ne tako loša“, već i kao vlada kontinuiteta, u smislu podrške crnogorskoj državnosti i spoljnopolitičke orijentacije.\nI u tome bi itekako mogli da joj pomognu Srbija, Vučić i njegovi mediji koji kao neposredni izvršioci, crnogorskog premijera Zdravka Krivokapića, vernika pravoslavca koji i tvituje ćirilicom, ovih dana proglašavaju za srbomrsca, čoveka koji Srbe označava genocidnim, samo još fali da kažu da je ustaša, ako već nisu. Sve to povodom smene ministra koji ne priznaje genocid u Srebrenici i Haški tribunal.\nU čiju korist ide satanizacija crnogorske vlade iz Srbije? Teško da će od nje imati vajde Demokratski front kao privezak SNS-a.\nOkretanjem kampanjske artiljerije sa Mila i DPS-a kao loših momaka na mangupe u „njihovim“ redovima, odnosno na vladu Crne Gore, vlast u Srbiji normalnim ljudima može samo još više da ogadi ekstremne srpske nacionaliste u Crnoj Gori.\nUprkos nedavnoj verbalnoj vatri između Đukanovića i Krivokapića povodom izmena propisa o crnogorskom državljanstvu, moglo bi se uskoro uspostaviti da bi se njih dvojica mogla naći u jednoj zdravoj kohabitaciji, makar do prvih sledećih izbora, parlamentarnih ili predsedničkih.\nTo ne znači i da bi Đukanović najzad mogao da poseti Beograd, a Vučić Podgoricu. Biće izbora u obe zemlje, možda im ne bi bilo pametno. A i što da se slikaju i rukuju pred kamerama kad mogu sasvim lepo da sarađuju iza scene?


Cene na Produktnoj berzi, 2 - 6.oktobar 2017. - Agro Info Tel\nHome » CENE NA BERZI » Cene na Produktnoj berzi, 2 – 6.oktobar 2017.\nCene na Produktnoj berzi – Prva nedelja oktobra na Novosadskoj „produktnoj berzi“ donosi neznatno pomeranje cena trgovanih roba. Žetva soje i kukuruza je na samom kraju, kišni vremenski uslovi ?e usporiti okon?anje žetve. Obzirom da je ve?ina površina požnjevena dobili smo jasniju sliku o prinosima ovogodišnjeg roda koji su uticali na cenu uljarica i žitarica. Ukupan promet za ovu nedelju je iznosio 1.775 tona robe, ?ija je finansijska vrednost iznosila 44.640.000,00 dinara. U odnosu na prethodnu nedelju koli?inski obim prometa je manji za 24,06%, dok je finansijska vrednost prometovane robe niža za 13,86%.\nCena kukuruza nije zna?ajno oscilirala u odnosu na upore?uju?i podatak iz prethodne nedelje. Cene žutog zrna po?etkom nedelje se kretala od 16,80 dinara bez PDV-a, da bi poslednjeg dana u nedelji iznosila 17,50 dinara bez PDV-a što ipak predstavlja zna?ajan cenovni rast. Ponderisana cena za ovu sedmicu je iznosila je 17,20 dinara po kilogramu bez PDV-a (18,92 din/kg sa PDV-om) što predstavlja cenovni rast od 1,18% u odnosu na prethodnu nedelju.\nCene soje je zabeležila blagi rast u odnosu na prethodnu nedelju. Ova uljarica tokom ?itave nedelje se održavala na stabilnom cenovnom nivou bez zna?ajnih oscilacija. Ponderisana cena zrna soje iznosila je 50,00 dinara po kilogramu bez PDV-a (55,00 din/kg sa PDV-om) što predstavlja cenovni rast od 1,83% u odnosu na prethodnu nedelju.\nProduktna berza Novi Sad,\ncena kukuruza cena pšenice Cene na produktnoj berzi produktna berza\t2017-10-06


Plaketa košarkaškom klubu “Karađorđevo” na Karađorđevačkim prelima | SportInfo\nHome / Košarka / Plaketa košarkaškom klubu “Karađorđevo” na Karađorđevačkim prelima\nPlaketa košarkaškom klubu “Karađorđevo” na Karađorđevačkim prelima\nJanuary 28, 2018\tKošarka Ostavite komentar\nU okviru kulturno, zabavne, privredne, edukativne i sportske manifestacije “Karađorđevačka prela”, organizacioni odbor organizovao je sportsko veče. Ove godine sportsko veče bilo je posvećeno sportu u Banatskom Karađorđevu. Predstavnici klubova koji postoje u Karađorđevu predstavili su rad svojih klubova u 2017. godini i izneli su planove za rad u 2018. godini.\n017. godina za košarkaški klub “Karađorđevo” bila je jedna od najuspešnijih godina u istoriji kluba. Posle 42 godine postojanja, po prvi put utakmice se igraju u novo izgrađenoj hali u Banatskom Karađorđevu. Igranjem utakmica u svom mestu i pred svojom publikom pruža mogućnost svim građanima Banatskog Karađorđeva da prate rad košarkaškog kluba, koji je u 2017. godini bio veliki. Iz tog razloga, udruženje građana “Karađorđevačka prela” dodelila je plaketu košarkaškom klubu “Karađorđevo” za razvoj košarkaškog sporta.\nKošarkaškom klubu “Karađorđevo” ovo priznanje mnogo znači u daljem radu na ostvarivanju svojih ciljeva, a to su masovnost, organizacija redovnog treninga, učešće na zvaničnim i drugim takmičenjima u zemlji i inostranstvu, briga o zaštiti zdravlja svojih članova i naravno promovisanje sela Banatskog Karađorđeva na najbolji mogući način, kao sportske sredine.\nIzveštaje o radu kluba i memorijalnog turnira “Nikola i Branka” 2017. možete pogledati na donjim linkovima.\nkk karadjodjevo\t2018-01-28\nZRENJANINKA STAŠA ALEKSIĆ SEDMA NA PRESTIŽNOM SVETSKOM TAKMIČENJU U SANKT PETERBURGU…\nGOMEX: Donacija biblioteci u Sečnju\nKoje su najzdravije nacije na svetu?


Proglašeni Intesa Farmeri za 2014. godinu\nBanca Intesa proglasila je pobednike drugog godišnjeg konkursa Intesa Farmer, izbora za najbolje poljoprivredne proizvođače u kategorijama povrtarstvo, ratarstvo, voćarstvo i stočarstvo. Prema odluci stručnog žirija za pobednike konkursa Intesa Farmer 2014 izabrani su Stipan Štrangar iz Bačkog Monoštora u kategoriji Intesa Ratar, Milan Tomović iz Koštunića u kategoriji Intesa Povrtar, Tatjana Horvat iz Donjeg Tavankuta u kategoriji Intesa Voćar i Mikloš Balaša iz Čantavira u kategoriji Intesa Stočar.\nBanca Intesa je najbolje učesnike konkursa nagradila studijskim putovanjem na Međunarodni sajam poljoprivrede SIA u Parizu (Salon International de’l Agriculture) koji će se održati u februaru 2015. godine, kao i poklon vaučerima u iznosu od 100.000 dinara za kupovinu repromaterijala ili stočne ishrane kod partnerskih prodavaca.\n„U godini u kojoj se značajan broj poljoprivrednih proizvođača usled nezapamćenih vremenskih nepogoda u najboljem scenariju suočio sa padom prinosa, pronalazak onih koji su uspeli da održe kontinuitet rada na reprezentativnom nivou i postignu zavidne poslovne rezultate bio je još teži. Upravo zato svi učesnici ovogodišnjeg Intesa Farmer konkursa su za mene već pobednici jer su uspeli da prilagode svoje poslovanje izuzetno otežanim uslovima i ostvare željeni rast“, izjavio je Darko Popović, član Izvršnog odbora i direktor Divizije za poslovanje sa fizičkim licima i malim biznisom Banca Intesa.\nNa drugi po redu Intesa Farmer konkurs prijavilo se 237 poljoprivrednih proizvođača, klijenata Banca Intesa a komisija je izabrala pobednike na osnovu godišnjih rezultata koje su ostvarili kroz poljoprivrednu proizvodnju, uključenosti članova porodice u proizvodni proces, posedovanja skladištenog prostora, primeni modernih tehnologija, ali i prema njihovoj urednosti u izmirivanju finansijskih obaveza.


Direktorka kovid- bolnice u Batajnici: Imamo skoro 900 bolesnika, više od dve trećine u veoma teškom opštem stanju | Blok vesti\nDirektorka kovid- bolnice u Batajnici: Imamo skoro 900 bolesnika, više od dve trećine u veoma teškom opštem stanju\nDirektorka kovid-bolnice u Batajnici Tatjana Andžić Vukičević izjavila je da je sa skoro zbrinutih 900 bolesnika, ta bolnica prenatrpana i da je situacija kritična. U KBC " Dr Dragiša Mišović" hospitalizovano je 250 pacijenata, od kojih je trećina u jedinicama intezivne nege.\n"Imamo skoro 900 bolesnika, praktično smo popunjeni, 30 preostalih postelja namenjeno je intenzivnoj nezi lečenja. Računajte da smo za nedelju dana imali oko 500 novih prijema, i od tog broja, računajte, između deset i 20 odsto bolesnika mogu biti kandidati za intenzivnu negu", rekla je ona za "Večernje novosti".\nAdžič Vukičević je dodala da je pritisak na bolnicu neizdrživ i da je kadar, koji dolazi iz Univerzitetskog kliničkog centra i drugih beogradskih bolnica, preumoran.\n"Najteži trenutak od otvaranja bolnice bio mi je utorak, kada sam u 15 sati objavila da više nemam mesta u gigantskoj bolnici kao što je Batajnica. Očajna sam, jer ne mogu pomoći svima kojima je moja pomoć potrebna", rekla je ona.\nU KBC Dragiša Mišović 250 pacijenata, oko trećine na intezivnoj nezi\nNačelnica anestezije u Kliničko-bolničkom centru "Dr Dragiša Mišović" Duška Ignjatović izjavila je danas da je u toj ustanovi smešteno 250 pacijenata, od kojih više od 70 zahteva intezvino lečenje. Upozorila je da brojevi vrtoglavo rastu.\nIgnjatović je za RTS rekla da posle godinu dana da rada u kovid – sistemu mnogo toga poznato i da se dosta protokola menjalo u skladu sa ozbiljnim kliničkim studijama.\n"Međutim, i dalje za nas ima iznenađenja. Kovid19 je neprevidiv ne znamo zbog čega će krenuti loše", rekla je ona.\nIstakla je da se dešava da se kod obolelih za 48 sati dramatično pogorša klinička slika, čak i kod mladih ljudi i da za to ima mnogo razloga.\nPrema njenim rečima, ima slučajeva da se pacijenti kasno javljaju lekarima i da se leče na svoju ruku, i upozorila obolele da se ne mogu sami lečiti tako što nešto pročitaju na internetu.\nPrevious articleNBA: Trip dabl Dončića, odličan u Porzingis, Marjanović nije igrao\nNext articleNIKADA PARTIZAN, SAMO ZVEZDA: Nije se kao klinac lepo rastao sa crveno-belima, ali i dalje sanja omiljeni dres


TotalCar.rs » Novi detalji o Bentley Bentayga modelu\nBentley, novo, TOP, Video\n0 komentara 5612 pregleda\nBentley je objavio novi video o svom Bentayga modelu koji prikazuje stvaranje ovog SUV-a visokih performansi.\nBentley je najavio novi SUV na Salonu automobila u Ženevi 2012. godine i prikazao ga u formi EXP 9 F koncepta. Povratne informacije koje su dobijene bile su uglavnom negativne i to zbog izgleda ovog automobila. Zatim se kompletan proces vratio nazad u fazu dizajniranja i tako je nastao Bentayga.\nBentayga je najskuplji SUV koji se može kupiti, ali i prvi model ovog tipa pomenutog proizvođača i to sa dizel motorom. Priča se o tome da će se naredne godine pojaviti i kupe verzija, a manja varijanta očekuje se 2017. godine kao koncept i 2018. kao proizvodni model.\nKada je u pitanju Bentayga, on je definitivno atraktivniji od svoje konceptne forme, mada o tome i dalje postoje podeljena mišljenja. Unutrašnjost mu je zaista impresivna, što je očekivano za model čija početna cena iznosi nešto manje od 210.000 evra. Jedino uporedivo vozilo u ovom cenovnom rangu je Rolls-Royce Cullinan koji stiže 2018. godine, sa početnom cenom od oko 300.000 evra. U ovu kategoriju svakako spadaju i Lamborghini Urus i Aston Martin DBX.\nKPMG: automobilska industrija usred promena\nNa pumpama NIS-a prodato “tagova” za milion dinara\nBivši Top Gear trio ujedinjen pod nazivom “House of Cars”?


Međunarodne selidbe u inostranstvo | špedicija Beograd\nMeđunarodne selidbe u inostranstvo za sve klijente koji nisu dobro informisani o proceduri koju je potrebno ispoštovati da bi preseljenje proteklo bez problema i nepotrebnih troškova. Međunarodne selidbe zahtevaju dobru organizaciju počevši od odabira profesionalnih i iskusnih radnika kod pakovanja i zaštite selidbenih stvari, korišćenja adekvatnog materijala za pakovanje, preko teretnog vozila za prevoz selidbe do špedicije koja će sve to propratiti kompletnom dokumentacijom prema važećim carinskim propisima.\nUslugu preseljenja pružamo za sve destinacije u svetu:\nselidbe u države Evropske unije (Austrija, Nemačka, Francuska i dr.),\nprekookeanske selidbe u Ameriku (SAD, Kanada), Australiju,\nselidba u Rusiju,\nAzija i ostale svetske destinacije.\nVeliki broj uspešno obavljenih diplomatskih međunarodnih selidbi kao i selidbe fizičkih lica sa našim i stranim državljanstvom u inostranstvo i obrnuto kada se odluče za povratak u Srbiju, je garancija kvaliteta usluge koju pružamo kod preseljenja stanova, kuća, poslovnih i ostalih prostora.\nMeđunarodne selidbe na jednom mestu\nPotencijalnim klijentima uvek savetujemo da za međunarodne selidbe u inostranstvo sve poslove obave na jednom mestu što je bitno ne samo zbog uštede vremena već zbog značajnog smanjenja troškova koji mogu pratiti uslugu preseljenja u inostranstvo. Pored toga, vrlo je važno da se u procesu planiranja selidbe prikupe sve informacije i dokumentacija koja može biti korišćena kod carinjenja selidbe u smislu carinskih olakšica koje im po zakonu pripadaju.\nTakođe, ono što mnogi ne znaju je poštovanje procedure kod određenih predmeta i stvari koje su sastavni deo selidbe za koje je potrebno pribaviti saglasnost i rešenja nadležnih organa kao što su slike, knjige, starinski nameštaj, antikviteti i slično. To je još jedan razlog zašto izbor iskusne špedicije mora biti na prvom mestu kako bi se izbegli dodatni troškovi ili eventualno kršenje zakonskih procedura, činjenje carinskih prekršaja pa i krivična odgovornost.\nUsluga selidbe u inostranstvo podrazumeva:\nbesplatna procena selidbe,\npakovanje i zaštita sedlibenih stvari,\npriprema kompletne dokumentacije prema važećim carinskim propisima.\nKompletna usluga selidbe u inostranstvo po principu od vrata do vrata\nKao poseban vid profesionalne usluge selidbe u inostranstvo nudimo preseljenje na bilo koju destinaciju u svetu po principu od vrata do vrata "door to door".\nSelidbe u Beogradu i Srbiji\nUkoliko Vam je potrebna samo selidba u Beogradu ili bilo koji grad u Srbiji možete se više informisati na veb stranici našeg poslovnog partnera selidbe i direktno ugovoriti uslugu preseljenja.\nŠpedicija Alfa Prime\n© Copyright 2021. spedicija-beograd.com


Obilježen početak realizacije projekta „Dalji razvoj lokalnih inicijativa za zapošljavanje u Crnoj Gori“ – Joint EU\nHome / Aktuelnosti / Obilježen početak realizacije projekta „Dalji razvoj lokalnih inicijativa za zapošljavanje u Crnoj Gori“\nProces evropskih integracija treba da ostavi traga prije svega na lokalnim zajednicama, koje bi trebale da da vide poboljšanje u kvalitetu života, uključujući bolje obrazovanje i više radnih mjesta, ocijenio je ambasador EU u Crnoj Gori Aivo Orav na konferenciji “Dalji razvoj lokalnih inicijativa za zapošljavanje u Crnoj Gori”. Da bi se to postiglo, potrebno je riješiti dva goruća pitanja: nejednakost i nezaposlenost, posebno mladih i druge ranjive grupe, rekao je Orav.\n“Reforma tržišta rada i razvoj radne snage bili su na vrhu plana strukturne reforme EU i Crne Gore u posljednjih nekoliko godina. Iako smo vidjeli izvjesna pozitivna kretanja u Crnoj Gori koja se odnose na socijalnu politiku i zapošljavanje, u izvještaju o zemlji za 2019. godinu primijetili smo da treba učiniti više na rješavanju „visokog udjela neaktivnog stanovništva“, posebno u pogledu mladih, žena i manjina.” rekao je Orav.\nOrav je rekao da, osim niske aktivnosti na tržištu rada, Crna Gora mora poboljšati koordinaciju između zapošljavanja i socijalnih usluga. Paralelno s tim, treba uložiti napore i u smanjenje neformalne ekonomije, kao i u poboljšanje regulacije tržišta rada i sistema oporezivanja.\n“EU podržava Crnu Goru u ovim reformama, kako kroz proces koji se naziva„ pristup ekonomskom upravljanju “, tako i kroz sredstva EU za konkretne akcije. Sveukupno, ulažemo preko 15 miliona eura da bismo pomogli Crnoj Gori da modernizuje politiku zapošljavanja, obrazovanja i socijalne politike. Želimo da pomognemo stvaranju efikasne saradnje između javnih službi za zapošljavanje, lokalnih vlasti i drugih relevantnih aktera u oblasti obrazovanja, tržišta rada i regionalnog razvoja.“ rekao je Orav.\n“Jedna od tih intervencija je upravo i projekat “Dalji razvoj lokalnih inicijativa za zapošljavanje u Crnoj Gori”, kazao je ministar rada i socijalnog staranja Kemal Purišić na konferenciji povodom obilježavanja početka realizacije projekta.\n„Stoga nam je i namjera da ovim projektom podržimo izradu lokalnih strategija i akcionih planova za zapošljavanje i razvoj ljudskih resursa. Time ćemo direktno adresirati lokalne potrebe i izazove, analizirati situaciju i kretanja na tržištu rada, uzimajući u obzir relevantne partnere“, dodao je Purišić.\nGeneralna direktorica Direktorata za EI, fondove EU i međunarodnu saradnju Ljiljana Simović podsjetila je da je iz IPA programa za zapošljavanje CG i EU opredjeljeno oko 2,7 miliona eura za Poziv za dodjelu bespovratnih sredstava.\n„Namjera nam je da Poziv objavimo početkom naredne godine i njime podržimo poslodavce kroz finansijske podsticaje za zapošljavanje i podršku u razvoju vještina, u cilju osposobljavanja i zapošljavanja nezaposlenih lica u skladu sa potrebama poslodavaca. U ovom Pozivu, lokalni akteri, a posebno lokalne samouprave i poslodavci, imaće ključnu ulogu.\nGeneralna direktorica Direktorata za tržište rada i zapošljavanje Edina Dešić kazala je da je neophodno sagledati specifičnosti svake lokalne samouprave i realizovati aktivnosti u njima shodno iskazanim realnim potrebama.\n„Dodatno, potrebno je sagledati specifičnosti privrednih aktivnosti u opštinama. Jer oni programi aktivni politike zapošljavanja koji daju rezultate u jednoj opštini, ne znači da su primjenljivi u drugoj. Zato će od izuzetne važnosti biti izrada analize regionalnog i lokalnog tržišta rada, što će biti rezultat u sprovođenju ovog projekta“, navela je Dešić.\nProjekat se finansira iz pretpristupnih sredstava (IPA) koja su obezbjeđena kroz Program Evropske unije i Crne Gore za zapošljavanje, obrazovanje i socijalnu zaštitu. Za cjelokupan Program izdvojeno je ukupno 18 miliona eura.


Traže se mladi heroji Srbije | GradSubotica\nDate: 21. 05 – 20. 08. 2019.\nExit fondacija u saradnji sa kompanijom NIS i ove godine raspisuje konkurs „Youth Heroes“, za izbor pozitivnih uzora u društvu.\nKako je saopšteno biraju se mladi heroji Srbije iz ukupno četiri oblasti: obrazovanja i nauke, preduzetništva i kreativnih industrija, društvenog aktivizma i kulture i umetnosti. Konkurs će biti otvoren do 20. avgusta, a nosioci titule „Youth Heroes“ biće proglašeni u septembru ove godine. Specijalna „Youth Heroes“ nagrada ove godine biće dodeljena u saradnji sa Omladinskim savezom udruženja Omladinska prestonica Evrope Novi Sad 2019.\nTokom kampanje Youth Heroes do sad je dodeljeno čak 52 „Youth Heroes“ priznanja mladim ljudima u Srbiji, koji se ističu svojom izuzetnošću i čine naše društvo boljim. Među njima je 49 dobitnika priznanja u oblasti obrazovanja i nauke, preduzetništva i kreativnih industrija, društvenog aktivizma i kulture i umetnosti, dok su dva mlada heroja i jedna institucija dobitnici specijalnog „Youth Heroes“ priznanja.\nPobednici ovogodišnjeg konkursa, kao laureati dobiće zasluženo priznanje i medijsku promociju, a njihova dostignuća biće predstavljena javnosti. Pobednici „Youth Heroes“ konkursa biće prvi kojima će biti obezbeđene ulaznice za jubilarno 20. izdanje Exit festivala naredne godine, kao i za Sea Star i Sea Dance festivale u 2020. godini. Uz komplete festivalskih ulaznica, biće im uručeni poklon paketi izdavačke kuće „Vulkan“, a prvoplasirane u svakoj od kategorija očekuje i novčana nagrada u iznosu od 100.000 dinara.\nPravo prijave na konkurs imaju svi mladi ljudi sa državljanstvom Srbije ili sa prebivalištem na teritoriji Srbije uzrasta od 15 do 30 godina koji imaju posebna dostignuća, nagrade, priznanja iz oblasti obrazovanja/nauke, preduzetništva i kreativnih industrija, društvenog aktivizma, kulture/umetnosti.


Kremlj: U Rusiji nikome ne ide u prilog „trovanje“ Navaljnog - Sputnjik Srbija\nKremlj: U Rusiji nikome ne ide u prilog „trovanje“ Navaljnog\n12:10 03.09.2020 (osveženo 12:12 03.09.2020) Preuzmite kraći link\nPortparol Kremlja Dmitrij Peskov izjavio je da ne misli da bi nekome išlo u prilog „trovanje“ opozicionara Alekseja Navaljnog.\n„Ako se pogleda trezveno na to što se desilo, ne mislim da bi bilo kome bilo od koristi „trovanje“ tog čoveka“, odgovorio je Peskov na pitanje novinara, da li smatraju u Kremlju da u Rusiji postoje ljudi i snage kojima bi odgovarao ovaj incident.\nPortparol ruskog lidera je naglasio da nema povoda za pokretanje krivičnog postupka u Rusiji povodom slučaja Navaljnog, jer nisu dobili nikakve informacija od nemačkih kolega.\n„Državno tužilaštvo Rusije je poslalo zahtev u Berlin o uzajamnoj pravnoj pomoći. Za sada nismo dobili odgovor“, rekao je predstavnik Kremlja.\nPeskov je dodao da nema povoda za optužbe ruske strane u vezi sa slučajem Navaljni.


Honda prestaje sa učešćem u F1 takmičenjima od 2021 - Otkup Vozila\nBy Otkup Vozila Novosti окт 23, 2020 Коментари су искључени на Honda prestaje sa učešćem u F1 takmičenjima od 2021\nProizvođač motora za timove RedBull i AlphaTauri se povlači iz sporta na kraju sezone 2021. godine\nHonda će se povući iz takmičenja Formula 1 na kraju sledeće sezone, navodeći potrebu da usmeri svoje resurse na proizvodnju baterija za električna vozila i vozila na alternativna goriva.\nPovlačenjem Honde iz F1 sporta znači da će timovi RedBull i AlphaTauri, jedina dva tima pored tima Mercedes AMG koji su zabeležili pobede na trkama u ovoj godini, morati da traže novog proizvođača motora za sezonu 2022.\nJapanska kompanija se vratila u svet F1 u 2015. godni kao proizvođač motora za Meklareren, ali se ta saradnja završila nakon tri teške sezone. U međuvremenu, Honda je počela da dostavlja motore za Toro Rosso (sadašnji AlphaTauri) a od 2019. godine su ova dva tima osvojila čak pet pobeda u poslednje dve sezone.\nZvaničnici Honde su izjavili da će se povući iz F1 sporta krajem sledeće sezone, koja je ujedno i poslednja sezona koje će se odvijati po dosadašnjim tehničkim regulacijama. Ova odluka predstavlja veliki udarac za juniorske AlphaTauri Ci RedBull timove u vidu pitanja ko će im postati budući partner za proizvodnju motora.\nUticaj ove odluke na ostatak F1\nPovlačenjem Honde iz Formule 1, jedini proizvođači motora u ovom sportu su Mercedes-AMG, Ferrari i Renault. Honda je nedavno pustila u prodaju svoje prvo vozilo na električni pogon, po imenu “E supermini” kao prvi korak ka smanjenju emisija ugljen-dioksida.\nLider tima AlphaTauri, Franc Tost je izjavio da je šteta što je Honda odlučila da se povuče iz F1 jer se kvalitet proizvodnje njihove opreme poboljšavao iz godine u godinu.\nOdluke Honde da se povuče iz Formula 1 sporta, pored svega, otvara i pitanja o budućnosti F1 jer se proizvođači automobila i propratne opreme sve više trude da usmere svoje resurse ka razvijanju električnih automobila i automobila sa hibridnim pogonom.\nIstorija Honde u F1 sportu\nIstorija Honde u Formuli 1 je veoma turbulentna. Već smo pomenuli da je Honda u ovom obliku ušla u Formulu 1 u 2015. godini. Međutim, početak ove kompanije u F1 sportu se vezuje za daleku 1964. godinu ali su se penzionisali 1968. nakon samo 4 godine u sportu.\n1983. godine Honda se vraća u F1 kada počinje njihova uspešna saradnja sa timovima MekLaren, Williams i Lotus, ali su se ponovo povukli 1991. Ponovni povratak ove firme u Formulu 1 vezuje se za 2000. godinu kada su ostali u sportu sve do svetske ekonomske krize 2008. godine.\nOtkup polovnih autom obila\nDa li je bezbedno koristiti polovne gume?


Sastanak u Beču o Uzajamnom priznavanju ADR Sertifikata za Prevoz Opasnih Materija – Završen je bez Dogovora - The Dialogue Dialogue Info\nUvod u Dijalog\nFriends of dialogue\nSastanak u Beču o Uzajamnom priznavanju ADR Sertifikata za Prevoz Opasnih Materija – Završen je bez Dogovora\nBeč, 4. april 2016.\n4. aprila 2016. delegacija Republike Kosovo, koju je predvodila ministarka za dijalog, Edita Tahiri i ministarka trgovine i industrije Hikmete Bajrami, zajedno sa stručnim timom, učestvovala je na sastanku koji je sazvala Evropska unija povodom uzajamnog priznavanja sertifikata za prevoz opasnih materija, poznatih kao ADR sertifikati.\nOvaj sastanak održan je u Beču i trajao je tokom celog dana. Posle teških pregovora i napora da se postigne sporazum o međusobnom priznavanju ADR sertifikata – pri čemu vredi napomenuti da je posvećenost Evropske unije kao posrednika bila maksimalna – ovi razgovori nisu dali rezultata.\nDelegacija Republike Kosovo bila je u potpunosti posvećena pronalaženju trajnog rešenja za uzajamno priznavanje ADR sertifikata, ali su predložili da mere reciprociteta ostanu na snazi dok se ne postigne takav sporazum.\nDelegaciju su činili Hikmete Bajrami, ministarska trgovine i industrije, Gazmir Raci, politički savetnik ministarke Edite Tahiri i koordinator za ovo pitanje, Fejzula Mustafa, šef Odeljenja za transport opasnih materija u Ministarstvu infrastrukture i Bekim Mehmeti, vođa sektora IBM-a u Carini Kosova.\nSrpska politička zagonetka u 2022 – bez briselskog dijaloga na vidiku\nNa 9. godišnjicu Prvog sporazuma o principima koji regulišu normalizaciju odnosa izgleda da je i dalje veoma daleko drugi i konačni sporazum između Kosova i Srbije\nPlatforma dijaloga: otvorena vrata za informacije\nNeispunjena obećanja i o čemu je u stvari dijalog\nAmbasada Kraljevine Norveške u Prištini\n© Balkans Policy Research Group 2022


Kolumne & novosti: Država još ćuti na pitanje zašto ne objavljuje podatke po gradovima i opštinama\nPiše: Nikola Kojić, N1 Beograd\nMinistarstvo zdravlja i Institut za javno zdravlje Srbije “Dr Milan Jovanović Batut“ i dalje ne odgovaraju na pitanje novinara portala N1 zbog čega su još 10. juna prestali da objavljuju podatke o opštinama i gradovima u kojima su registrovani novooboleli od koronavirusa, kao i njihovu polnu i starosnu strukturu.\nCentralizovani Informacioni sistem Covid-19, koji uspostavlja i vodi Institut “Batut“, uz tehničku podršku Vladine Kancelarije za IT i elektronsku upravu i RFZO, formiran je Zaključkom Vlade Srbije, stoga objavljivanje podataka o zaraženima koronavirusom ne predstavlja dobru volju institucija već njihovu zakonsku obavezu.\nZvanični podaci o novim slučajevima koronavirusa, uključujući geografsku rasprostranjenost, pol i starost novozaraženih, objavljivani su na dnevnom nivou sve do 10. juna, uz povremene prekide, o čemu je portal N1 već pisao.\nTačno mesec dana u bazu koja je dostupna javnosti nije unet nijedan novi podatak, pa su građani Srbije ostali uskraćeni za informacije o broju potvrđenih slučajeva koronavirusa po gradovima i opštinama, kao i o ostalim demografskim podacima o novoobolelima.\nTog dana statističke informacije o novoobolelima od koronavirusa poslednji put su ažurirane i na Portalu otvorenih podataka, kojim takođe upravlja Kancelarija za IT i elektronsku upravu Vlade Srbije, pa smo nove podatke pokušali da dobijemo od direktorke “Batuta“ dr Verice Jovanović, koja na naš upit nije ni odgovorila.\nVlada Srbije je obavezala “Batut“ da podatke svakodnevno, najkasnije do 14 časova, dostavlja Ministarstvu zdravlja, kao i Kancelariji za IT i elektronsku upravu Vlade Srbije, pa smo se s tim u vezi obratili i ministarstvu na čijem je čelu Zlatibor Lončar. Međutim, naše pitanje zbog čega pseudonimizovani podaci o novozaraženim osobama na dnevnom nivou nisu objavljeni od 10. juna, naišlo je na zid ćutanja.\nIsta pitanja javno su postavljali i građani, međutim odgovora nije bilo. Moderator na Portalu otvorenih podataka, koji je dotad uredno odgovarao na sve komentare posetilaca, jednostavno je prestao da se oglašava. Svojom voljom ili nalogom pretpostavljenih, možemo samo da nagađamo.\nOdgovor na pitanje zbog čega se od 10. juna objavljuju samo podaci o ukupnom broju novozaraženih nisu imali ni članovi Kriznog štaba, ali su neki od njih krivicu nevešto pokušali da prebace na IT sektor.\nNaglo povećanje zvaničnog broja novih slučajeva koronavirusa, do kojeg je došlo neposredno po završetku parlamentarnih izbora 21. juna, aktuelizovalo je i pitanje objavljivanja podataka, ali i njihove verodostojnosti. Međutim, ni dramatičan rast broja novozaraženih nije uticao na nadležne da podatke kojima raspolažu učine javno dostupnim, a javnost je mogla da čuje samo paušalne i okvirne izjave o broju novoobolelih na nivou gradova i opština.\nTako je i predsednik Srbije Aleksandar Vučić kao razlog za nove restriktivne mere istakao to “što se više od 80 odsto zaraženih nalazi u Beogradu“, ne navodeći tačan broj novih slučajeva koronavirusa u glavnom gradu Srbije.\nNije zgoreg podsetiti i da su u prvim mesecima nakon proglašenja epidemije koronavirusa u Srbiji, zvanični podaci objavljivani nekonzistentno, pa su tako naprasno “nestale“ informacije o starosnoj strukturi preminulih po polu, zatim prosečna starost svih umrlih, da bi naposletku javnost ostala i bez podataka o polu preminulih. Uz to, odavno se više ne objavljuju ni podaci o starosnoj struktiri zaraženih, iako zvaničnici neprestano ponavljaju da koronavirus sve više pogađa mlađu populaciju.\nTamo gde nema zvaničnih informacija otvara se prostor za glasine, spekulacije i dezinformacije, ali će redakcija portala N1 nastaviti da profesionalno i odgovorno izveštava javnost oslanjajući se isključivo na zvanične izvore podataka, ma koliko nam oni bili uskraćivani.


Osvrćući se na stanje ljudskih prava u 2015. godini, Janković je ocenio da pravosuđe nije do kraja stalo na noge, “niti sudski, niti tužilački deo” i napomenuo da se ne mogu sa izvesnošću očekivati brze, potpune i pravične sudske odluke.\nPrema njegovom objašnjenju, državni organi informacije, koje bi morali da koriste u svom radu, “tajno doture” nekom tabloidu da ih u vidu poluinformacija i dezinformacija, koristi da bi ostvario neki cilj, koji se inače ne bi mogao ostvariti pred institucijama, jer to nije legalno, legitimno, ni pristojno.\nOmbusman smatra da je “zaista karikaturalno” šta se dešava sa policijom i navodi, kao primer, konferenciju za novinare ministra unutrašnjih poslova Nebojše Stefanovića iza kojeg stoji niz naoružanih ljudi sa maskama, “zbog toga što je jedan čovek dao određenu izjavu i ona je objavljena u jednom tabloidu”.\nJanković je ukazao i na slučaj članice Saveta Vlade Srbije za borbu protiv korupcije Miroslave Milenović koja je prijavila da je prate, pa mesec dana nije bilo odgovora, a potom je bila i napadnuta, da bi onda ministar, kada je govorio o njoj, “u istoj rečenici dodao – ali eto ona kritikuje Vladu”.\nUpitan da li veruje da će reforma javne uprave dovesti do toga da ona zasluži epitet “dobre”, Janković je odgovorio da je imao više sastanaka sa ministarkom državne uprave i lokalne samouprave Kori Udovički, ali da ne razume najveći broj stvari koje ona kaže.\nU poređenju sa drugim zemljama, u poređenju sa našom ekonomskom situacijom, sa svim problemima sa kojima smo suočeni, Srbija i njeni državni organi se nisu osramotili, istakao je Janković i ocenio da, pre svega, “sebe možemo da pogledamo u oči”.\nUpišite tekst * × = fifteen


Dogovorena razmena vojne imovine\nSrpski i crnogorski ministri odbrane Dragan Šutanovac i Boro Vučinić danas na aerodromu u Batajnici, fotografije: Radovan Borović\nPrvi zvaničan susret srpskog i crnogorskog ministra odbrane Dragana Šutanovca i Bore Vučinića na vojnom aerodromu Batajnica rezultirao je potpisivanjem Ugovora o razmeni imovine i dokumentacije. Crna Gora srpskoj vojsci će ustupiti šest aviona supergaleb G-4 koji su sada na aerodromu kod Podgorice, precizirao je srpski ministar odbrane Dragan Šutanovac.\n"Radi se o šest aviona Galeb G4 koji imaju resurs do 2015. godine i u zavisnosti od budžeta koji ćemo dobiti za sledeću godinu. Očekujem da jedan dobar deo tih aviona u septembru sledeće godine bude u letnom stanju. Oni su, da kažem, ispravni ali moraju da se servisiraju", objasnio je Šutanovac.\nCrna Gora će od Srbije dobiti aerodromski uređaj za noćno letenje i deo vlasništva u preduzeću "Novi prvoborac" iz Herceg Novog, precizirao je\nDvojica ministara u Centru za simulaciju letenja u Batajnici\ncrnogorski ministar odbrane Boro Vučinić i dodao:\n"Crna Gora će dobiti i određenu vojnu, kao i dokumentaciju iz oblasti urbanizma i katastra koja je u Beogradu. Jedan broj personalnih dosijea, što nam je jako značajno."\nZašto je Crna Gora odlučila da ustupi Srbiji avione?\n"Crna Gora je koncipirala razvoj svojih vazduhoplovnih snaga na bazi helikoptera zbog teritorije, veličine. Svih šest aviona će doći sa svom pratećom opremom i tehnikom koja je neophodna za njihov rad", rekao je crnogorski ministar.\nVučinić je potvrdio da je Crna Gora zainteresovana za saradnju u oblasti školovanja jer ta zemlja neće razvijati sopstveni sistem vojnog školstva.\nDvojica ministara su ocenila da je današnji postupak važan korak u ukupnim odnosima dve države.


5°C Lagana kiša\nPoslednja izmena 12:44\n31.05.2018 u 18:21\nAkcija MSP-a i MUP-a protiv prijema „Kosova” u Interpol\nPrvi potpredsednik Vlade i ministar spoljnih poslova Ivica Dačić i potpredsednik Vlade i ministar unutrašnjih poslova Nebojša Stefanović sastali su se radi razgovora o nastavku i daljem jačanju zajedničkih napora na planu suprotstavljanja nastojanjima tzv. „Kosova” da postane član Interpola. Na sastanku su, navedeno je u saopštenju, rezimirani do sada postignuti rezultati i dogovoreni dalji koraci i strateški pravci koordiniranog delovanja po ovom pitanju od izuzetne važnosti u kontekstu odbrane interesa Republike Srbije u vezi sa Kosovom i Metohijom. Istaknuta je spremnost za nastavak maksimalne mobilizacije raspoloživih kapaciteta sa ciljem suprotstavljanja unilateralnom pokušaju tzv. „Kosova” da, protivno Povelji Ujedinjenih nacija, rezoluciji Saveta bezbednosti 1244 (1999), kao\n31.05.2018 u 14:25\nDačić i Somer o saradnji Srbije i država Kariba\nMinistar spoljnih poslova Ivica Dačić i generalna sekretarka Asocijacije država Kariba Džun Somer potpisali su danas Sporazum o saradnji koji je Dačić ocenio kao važan korak i osnov u daljem unapređenju saradnje Srbije i država Kariba. On je posetu Somerove ocenio kao veoma važnu, istorijsku i od vitalnog značaja, a imajući u vidu prijateljske odnose i podršku na međunarodnom planu. „Srbija ima dugogodišnje prijateljske odnose sa državama Kariba, ali nisu dovoljno razvijeni i nismo dovoljno prisutni u tom regionu, zato smo potpisali okvirni sporazum kako bismo napravili pravni osnov za saradnju”, rekao je Dačić novinarima. On je naveo da je reč o asocijaciji koja postoji 25 godina i okuplja 25 država. „To je veliki broj zemalja. U poslednjih godinu, dve pojačali smo naše prisustvo i međusobno\n18.04.2018 u 11:06\nIzvršena inspekcija rada Kulturnog centra Srbije u Parizu\nPo nalogu ministra spoljnih poslova Ivice Dačića izvršena je inspekcija rada Kulturnog centra Srbije u Parizu i naloženo da da se ta institucija hitno ponovo otvori. Ministarstvo spoljnih poslova Srbije saopštilo je da su obavljeni razgovori sa svim učesnicima događđaja u Kulturnom centru Srbije, a o radu Kulturnog centra razgovarano je s direktorom Radoslavom Pavlovićem i zaposlenima u centru pošto su mediji izvestili da je u tom centru skoro izbila tuča. Državni sekretar Ministarstva spoljnih poslova Ivica Tončev i generalni sekretar Veljko Odalović razgovarali su i s ambasadorom Rajkom Ristićem o radu Kulturnog centra Srbije. Tokom inspekcije, naloženo je da se Kulturni centar Srbije u Parizu hitno ponovo otvori. Dačiću će biti podnet izveštaj i biće predložene konkretne mere u\n05.01.2018 u 18:21\nDačić razgovarao s novim ambasadorom Francuske\nMinistar spoljnih poslova Srbije Ivica Dačić je izrazio uverenje da će novoimenovani ambasador Francuske Frederiko Mondoloni svojim zalaganjem doprineti daljem unapređenju sveukupne saradnje Srbije i Francuske. Mondoloni je u razgovoru s Dačićem rekao da je došao u Srbiju s jasnim mandatom koji mu je dao predsednik Francuske - razvoj svih vidova bilateralne saradnje, saopštilo je Ministarstvo spoljnih poslova Srbije. On je rekao da je za Francusku Srbija ključna zemlja i partner na Balkanu, kako kada je reč o stabilnosti u regionu, tako i u ekonomskoj saradnji. Šef srpske diplomatije, kao izuzetno značajnu, izdvojio je predstojeću posetu predsednika Francuske Emanuela Makrona i obeležavanje stogodišnjice završetka Prvog svetskog rata u kojem su Srbija i Francuska bile saveznici.\n28.12.2017 u 14:05\nPovodom nedavnog, navodno etnički motivisanog incidenta u Sonti, ambasadorka Srbije u Hrvatskoj Mira Nikolić pozvana je u Ministarstvo inostranih poslova Republike Hrvatske gde je odbila da primi protestnu notu. Ona je sagovornicima prenela da je, na osnovu svih provera i razgovora sa većim brojem potencijalnih svedoka i učesnika događaja, od kojih su nadležni organi uzeli izjave, utvrđeno da motiv sukoba nije bio nacionalna pripadnost oštećenog ili izvršioca. Nije jasno kako je navedeni incident mogao da dobije takvu kvalifikaciju kada su u njemu učestvovala lica koja su iste nacionalne pripadnosti, navela je ona. Ambasadorka je upozorila da bi ovakvi potezi Republike Hrvatske, u nekim drugačijim okolnostima, mogli da destabilizuju inače mirnu situaciju u multinacionalnim\n07.10.2017 u 15:22\nDačić: Surkov i Volker održali sastanak u Beogradu o Ukrajini\nMinistar spoljnih poslova Srbije Ivica Dačić izjavio je da su specijalni savetnik ruskog predsednika Vladimira Putina Vladislav Surkov i bivši američki ambasador pri NATO i specijalni izaslanik SAD za Ukrajinu Kurt Volker održali u Beogradu sastanak o primirju na istoku Ukrajine. Dačić je za RTS rekao da je to „pokazatelj promenjene i poboljšane spoljnopolitičke pozicije Srbije”. Podseća se da su se izaslanici Moskve i Vašingtona sastali da bi razgovarali o bržoj implementaciji sporazuma iz Minska kao i o obnavljanju teritorijalnog integriteta Ukrajine, kao i da je razgovor u Beogradu deo mnogobrojnih multilateralnih napora da se taj konflikt reši. (Tanjug)\n01.10.2017 u 14:40\nDačić: Srbija podržava jedinstvenu Španiju\nMinistar spoljnih poslova Ivica Dačić rekao je danas da Srbija čvrsto podržava teritorijalni integritet i suverenitet Španije, kao i njeno jedinstvo, dodavši da je Španija jedan od najvećih prijatelja Srbije. „Zamolio bih sve političke faktore da se ne igraju tim pitanjem”, rekao je Dačić nakon otvaranja izložbe kojom se obeležava 70 godina Unicefa u Srbiji. Dačić je dodao da su se u našem slučaju pokazali dvostruki standardi i da je u Španiji, kao i kod nas, reč o jednostranim potezima „koji nisu u skladu sa Ustavom i centralnom vlašću i kao takvi predstavljaju kršenje međunarodnog prava”. „Meni je interesantno kako su neki političari iz Srbije otišli u Barselonu, a nisu otišli u Banjaluku kada se pričalo o referendumu. To je neprincipijelno”, rekao je Dačić, aludirajući najverovatnije na\n21.08.2017 u 20:55\nNovi udar na Srbiju iz makedonske vlade\nBeograd je odlučio da više ne gleda kroz prste Skoplju. Odlukom da povuče sve zaposlene iz ambasade u Skoplju Srbija je poslala jasan signal južnim susedima da neće bez posledica proći namera da podrže prijem Prištine u Unesko. Ukoliko se nova vlada u Skoplju odluči na takav korak, naročito posle najave premijera Zorana Zaeva da će biti uzdržana oko Kosova, Srbija bi, kako ističe Ivica Dačić, mogla da promeni stav o priznanju imena Makedonije pod ustavnim imenom.\n27.01.2020 u 12:44\nŠarec četvrti slovenački premijer koji podnosi ostavku\n27.01.2020 u 12:41\nNapredak u razgovoru o obnavljanju železnice ka Kosmetu\n27.01.2020 u 12:34\nU Hrvatskoj se se srušio vojni helikopter, pilot poginuo?\n27.01.2020 u 12:05\nOdakle si, sele...


Nedelja protiv nasilja nad decom - Vijesti - Syri i Vizionit\nNedelja protiv nasilja nad decom\nPriština, 18 Oktobar – Nevladina organizacija Syri i Vizionit iz Peći u partnerstvu sa organizacijom Save the Children, u nedelju su započeli sa kampanjom “Nedelja protiv nasilja nad decom”,koja je imala za cilj podizanje svesti i koordiniranje institucija, roditelja i celog društva na zaštiti dece od nasilja te poboljšanja njihove situacije na Kosovu, kao i usvajanje zakona za zaštitu dece.\nNa jednoj konferenciji za medije a održanoj u nedelju u Prištini, predstavnici nevladine organizacije Syri i Vizionit su obeležili i početak aktivnosti koje će za jednu nedelju privlačiti pažnju javnosti o nasilju nad deco mi ngažman institucija za smanjenje tog nasilja u kosovskom društvu.\nNaser Lajći, menadžer projekta “Zajedno za dečija prava”, je rekao da “Kampanja ima za cilj da privuče pažnju kosovskih institucija o potrebama za većim angažmanom na sprečavanju nasilja kod dece, zahtevajući i bolju koordinaciju između samih institucija i funkcionalizovanja postojećih mehanizama koje pružaju kosovski zakoni za zaštitu dece, a posebno za usvajanje Zakona za zaštitu dece.\nAktivnosti će se sprovoditi od 19 pa do 25 oktobra 2015, dok u ovim aktivnostima će sudelovati stotine učenika u školama na Kosovu, predavači i odgovorne institucije za zaštitu prava dece na lokalnom a i na centralnom nivou.\nU okviru “Nedelje protiv nasilja nad decom” će biti i poseta u institucijama za zaštitu prava deteta, biće organizovane debate između aktera na lokalnom nivou, a aktivnosti će mobilizirati učenike iz četrnaest škola za tretiranje teme o zaštiti od nasilja, kao i konferencija za tretiranje stanja u tom sektoru.\nNedelja protiv nasilja se organizuje u okviru projekta “Zajedno za dečja prava” a implementira se od NVO-a Syri i Vizionit u partnerstvu sa Save the Children u nekoliko opština na Kosovu.


Protest u Beogradu: 'Policijo, spreči nasilje'\nTrideset prvi građanski protest "Jedan od pet miliona" protiv aktuelne vlasti u Srbiji je završen u subotu ispred policijske uprave "29. novembar" porukom - izbora neće biti ako se ne promene izborni uslovi.\n"Bojkotovaćemo ih kao i sve institucije koje ne slušaju svoje građane. Poručujemo vlastima da ne želimo da vas trpimo, ne možete da se igrate sa slobodnomislećim ljudima", kazala je jedna od organizatorki protesta, Jelena Anasonović.\nPredstavnik Inicijative "Ne davimo Beograd" Miloš Injac rekao je da "neki postaju ministri finansija iako su odgovorni za rušenja, dok drugi za učešce u protestima bivaju kažnjavani zatvorom".\n"Kazne korumpirane pravde prema aktivistima samo će pojaačti našu borbu", rekao je Injac obraćajaći se okupljenima sa kamiona ispred zgrade uprave policije.\nGovorima Tamare Milenković Kerković, profesorke Univerziteta u Nišu, i Uroša Markovića, iz Sportskog centra Milan Gale Muškatirović u beogradskoj opštini Stari Grad, u Beogradu je započeo protest.\n"U Nišu vlast otima od mrtvih ljudi, oteli su Aerodrom, caruju sirimaštvo i beda", rekla je profesorka Univerziteta u Nišu, koja je potpisnica apela univerziterskih profesora.\n"Čuli smo da će SNS (Srpska napredna stranka) odlučivati o kontramerama prema Prištini u trgovinskom ratu, ovde nema ni D od demokratije. Pojeli su sve kao skakavci, uništili obrazovni sistem, ali ne damo im decu da idu odavde, neka idu oni!", rekla je profesorka.\n"Vlast je upropastila Beograd izgradnjom za gondolu, pasarelu, rekonstrukciju Trga Republike. Danas živimo u poseljačenom diznilendu Vesića Gorana. Naprednjačka vlast mrzi ovaj grad i želi da ga otme od građana. To ne smemo da dovolimo", rekao je Uroš Marković, odbornik gupe građana Čuvari Starog Grada u istoimenoj beogradskoj opštini.\nNakon okupljanja na Terazijama usledila je šetnju do sedišta Policije Beograda, u Ulici Despota Stefana. Ruta protestne šetnje bila je Ulica kralja Milana – Takovska – policijska stanica "29 novembar".\n"Pre sedam meseci izašli smo na ulice kako bi stali na put nasilju vlasti koje još uvek nije prestalo nad neistomišljenicima. Zbog toga naša motivacija nije pokolebana, naš razlog da budemo na ulici ostaje isti, a to je želja da živimo u slobodnoj i demokratskoj državi", saopštili su uoči ovog okupljanja organizatori protesta pod nazivom "1 od 5 miliona".\nRanije je saopšteno da se protest održava pred sedištem Beogradske policije jer još nisu kažnjeni odgovorni za, kako se navodi, pokušaje ubistava političara Borka Stefanovića i novinara Milana Jovanovića, prebijanje studenata Dejana Bagarića, Mihajla Nikolića i Marka Đelevića, kao i napade na organizatore protesta u Srbiji Strahinju Ćirića, Milana Blagojevića, Vladimira Petrovića i studenta Uroša Janjića.\n"Dve godine koje je predsednica Vlade Srbije Ana Brnabić provela na toj funkciji obeležila su stradanja i prebijanja neistomišljenika. Stoga pripadnike policije podsećamo da je njihova dužnost da štite građane i zakon, a ne pojedince iz vlasti. Pozivamo institucije da pokažu da su aršini isti za sve i da sankcionišu odgovorne za nasilje režima prema građanima Srbije", navodi se u saopštenju organizacije "1 od 5 miliona".\nOrganizatori su ovom prilikom podsetili i da je policija, prvenstveno pripadnici Žandarmerije, brutalno prebila i uhapsila studente koji su se tokom jednog od protesta na kojima je zahtevano objektivno informisanje našli u zgradi Radio-televizije Srbije.\nGrađanski protesti u Srbiji počeli su krajem 2018. godine pod naslovom "Stop krvavim košuljama" zbog toga što je grupa ljudi, koju nadležni još nisu procesuirali, brutalno prebila opozicionog političara Borka Stefanovića. Naziv im je promenjen u "1 od 5 miliona" posle izjave predsednika Srbije Aleksandra Vučića "Nek' vas se skupi i pet miliona, nijedan zahtev neću da ispunim".\nNaredna protestna šetnja u Beogradu zakazana je za subotu, 13. jul.


Direktor MI16: Snowdenovi izvještaji pomažu neprijateljima Britanije\nZbog izvještaja o prisluškivanju koje je objavio bivši saradnik američkih obavještajnih službi neprijatelji Velike Britanije "zadovoljno trljaju ruke", izjavio je u četvrtak direktor britanske obavještajne agencije MI6.\n- Njegovi izvještaji su veoma štetni, oni stavljaju pod rizik naše operacije. Naši protivnici zadovoljno trljaju ruke. El-Kaida je veoma zadovoljna - rekao je John Sawers pred britanskim parlamentarnim odborom, prenosi agencija AFP.\nČelnik britanske službe za elektronsko prisluškivanje GCHQ, Iain Lobban, rekao je pred istim odborom da su Snowdenovi izvještaji pomogli terorističkim grupama na Bliskom istoku, Afganistanu i drugim mjestima da promijene način komunikacije.\nOn je također naglasio da imaju dokaze da su zbog toga terorističke grupe odlučile promijeniti način međusobne komunikacije.


Robert Rajli je nominovan na funkciju direktora Glasa Amerike, pošto je dosadašnji vršilac dužnosti Elez Biberaj odstupio sa funkcije, vrativši se na mesto direktora Evroazijske divizije koju je prethodno obavljao.\nIzvršni direktor američke Agencije za globalne medije (USAGM) Majkl Pek objavio je da će Robert Rajli biti imenovan na funkciju direktora Glasa Amerike, saopštila je USAGM.\nRajli je nominovan na funkciju direktora Glasa Amerike (VOA), pošto se dosadašnji vršilac dužnosti Elez Biberaj vratio na položaj direktora Evroazijske divizije, na kojem je bio pre postavljenja za vršioca dužnosti direktora Glasa Amerike.\n„Bobovo veliko iskustvo i dokazano liderstvo u javnoj i privatnoj sferi sigurno će u velikoj meri koristiti Agenciji. Bob je svoju karijeru posvetio i bio uspešan u promovisanju nacionalnog interesa i unapređenju spoljne politike Sjedinjenih Država. Njegovo poštovanje i duboko poznavanje nasleđa i tradicije Glasa Amerike i razumevanje Povelje prema kojoj Glas Amerike funkcioniše - obezbediće da se izuzetna iskustva Amerike dele uspešno širom sveta”, saopštio je Pek.\nU svojoj reakciji - Robert Rajli je naglasio da je oduvek bio pristalica misije Glasa Amerike.\n“Da svetu ispriča američku priču. Oduševljen sam što ću imati priliku da budem u službi Glasa Amerike”, naveo je Rajli, koji je javno podržavao Majkla Peka.\nU saopštenju Agencije za globalne medije navedeno je da je Rajli u javnoj službi proveo 25 godina - počevši od službovanja u američkoj vojsci kao vođa tenkovskog voda. Nakon rada u privatnom sektoru, vratio se u vladinu službu, prvo u američkoj Informativnoj agenciji (USIA), zatim u Beloj kući kao specijalni pomoćnik predsednika Ronalda Regana i kao viši diplomatski savetnik u američkoj ambasadi u Bernu u Švajcarska, saopštila je Agencija za globalne medije.\nRajlijev prethodnik Elez Biberaj je, pre imenovanja na funkciju vršioca dužnosti direktora Glasa Amerike, bio novinar, urednik i direktor sa 40-godišnjim stažom.\nU poruci koju je uputio zaposlenima Glasa Amerike, Biberaj je ukazao da je prethodnih šest meseci, kako se izrazio, bio period koji su obeležili najveći izazovi u novijoj istoriji Glasa Amerike. Naveo je da pojedini službenici nisu poštovali pravila, protokole i procese koje je, kako je naveo, Biberaj smatrao nepovredivim.\n“Pokušaji da se ugrozi novinarska nezavisnost Glasa Amerike preti da podrije naš teško stečeni kredibilitet”, naveo je u poruci zaposlenima Elez Biberaj.\nPrethodnog meseca federalni sudija doneo je odluku da su potezi Majkla Peka, koje je povlačio kao izvršni direktor USAGM-a kršio prava novinara zaštićena Prvim amandmanom. Tom odlukom Peku je naloženo da se ne meša u izveštavanje Glasa Amerike i da ne sprovodi istrage zaposlenih.\nMajkl Pek, koga je predložio aktuelni predsednik Donald Tramp, preuzeo je funkciju izvršnog direktora Agencije za globalne medije u junu 2020. Agencija nadzire rad Glasa Amerike, Radija Slobodna Azija, Radija Slobodna Evropa i drugih međunarodnih emitera koje finansiraju vlasti Sjedinjenih Država.\nNakon novembarskih izbora Donalda Trampa bi na funkciji trebalo da nasledi izabrani predsednik SAD-a Džozef Bajden.\nIzabrani predsednik je na izborima osvojio 306 elektorskih glasova - naspram 232 koliko je sakupio aktuelni predsednik i republikanski kandidat. Takođe, na osnovu prebrojanih glasova građana, Bajden je u odnosu na Trampa u prednosti za više od 7 miliona glasova.\nTramp, njegova kampanja i pravni tim osporavaju rezultate predsedničkih izbora održanih 3. novembra, tvrdeći da su proces obeležile nepravilnosti prilikom glasanja i prebrojavanja glasova, koje su doprinele da umesto njega – izabrani predsednik bude demokratski kandidat Džozef Bajden.\nElektorski koledž bi 14. decembra trebalo da se izjasni o rezultatima glasanja koje bi pterhodno trebalo da potvrde američke države.


Haraqija i Morina proglašeni krivim za nepoštovanje Međunarodnog suda | Međunarodni krivični sud za bivšu Jugoslaviju\nHaraqija i Morina proglašeni krivim za nepoštovanje Međunarodnog suda\n(Isklučivo za medije. Nije zvaničan dokument.)\nHag, 17. decembar 2008.\nAstrit Haraqija i Bajrush Morina danas su proglašeni krivim za nepoštovanje Međunarodnog suda i izrečena im je kazna od pet meseci, odnosno tri meseca zatvora.\nHaraqija i Morina, obojica Albanci sa Kosova, proglašeni su krivim za svesno i hotimično ometanje sprovođenja pravde tako što su na suđenju bivšem vođi kosovskih Albanaca, Ramušu Haradinaju i drugima izvršili pritisak na jednog svedoka čiji je identitet bio zaštićen.\nTužilaštvo navodi da je Haraqija, tadašnji ministar kulture, omladine i sporta u Vladi Kosova i saosnivač takozvanog “Komiteta za odbranu Ramusha Haradinaja”, u julu 2007. godine naložio Morini da otputuje u zemlju prebivališta Svedoka 2 i ubedi ga da ne svedoči na suđenju.\n“[…] Pretresno veće je konstatovalo da iz dokaza sledi van razumne sumnje da je Astrit Haraqija, znajući da se Svedok 2 sprema da da iskaz pred Međunarodnim sudom, upotrebio svoj uticaj nad Bajrushom Morinom koji je prihvatio Haraqijin autoritet i sledio njegove naloge.”\nMorina se sa svedokom sastao 10. i 11. jula 2007. godine. Ministarstvo je pokrilo putne troškove.\nPretresno veće napominje, da je između ostalog, Morina rekao Svedoku 2 da su drugi svedoci koji su svedočili pred Međunarodnim sudom u predmetu Haradinaj i drugi kasnije ubijeni. Pretresno veće je zaključilo:\n“… bilo je jasno da su reči Bajrusha Morine bile zamišljene kao snažan i jednoznačan poziv Svedoku 2 da se suzdrži od svedočenja u predmetu Haradinaj i drugi, te da su se samo tako mogle i shvatiti. Po mišljenju Pretresnog veća, takvo ponašanje predstavljalo je zastrašivanje.”\nPretresno veće je uzelo u obzir i olakšavajuće i otežavajuće okolnosti, među kojima i to da je Haraqija zloupotrebio svoj položaj u Vladi da bi izvršio pritisak na jednog od zaposlenih u njegovom ministarstvu. Pretresno veće je takođe napomenulo nekoliko olakšavajućih okolnosi za Morinu, poput pritiska koji je na njega izvršio Haraqija, njegovog opiranja da izvrši to što mu je Haraqija naložio, kao i činjenicu da se za svoje ponašanje izvinio Svedoku 2.\nPretresno veće I je 3. aprila 2008. godine Ramusha Haradinaja i Idriza Balaja oslobodilo krivice po svim optužbama za odgovornost za ratne zločine i zločine protiv čovečnosti počinjene na Kosovu od marta do septembra 1998. godine. Treći optuženi, Lahi Brahimaj, osuđen je na šest godina zatvora za okrutno postupanje i mučenje dve osobe u sedištu Oslobodilaške vojske Kosova (OVK) u mestu Jablanica/Jabllanicë.\nU vreme izricanja prvostepene presude 3. aprila 2008. godine, Pretresno veće je napomenulo “ značajne poteškoće sa kojima se Veće susrelo u obezbeđivanju svedočenja većeg broja svedoka” tokom suđenja. Predmet Haradinaj i drugi trenutno se razmatra pred Žalbenim većem.\nCelokupni tekst sažetka presude dostupan je na internet stranici Međunarodnog suda na:


Nije reč o izručenju Šešelja, već o destabilizaciji Vlade Srbije\nMinistar unutrašnjih poslova Srbije Nebojša Stefanović ocenio je danas da Haški tribunal zahtevom da lider Srpske radikalne stranke Vojislav Šešelj bude izručen tom sudu zbog izricanja presude pokušava da oteža poziciju Srbije i ponaša se neodgovorno.\nStefanović je gostujući na TV Pink kazao da će Hag zahtevima za izručenje Šešelja i troje radikala koje Medjunarodni sud za ratne zločine na prostoru bivše Jugoslavije tereti za nepoštovanje tog suda i podmićivanje svedoka, dovesti u nezgodnu poziciju predsednika Vlade Srbije Aleksandra Vučića.\n„Oni pokušavaju ili da nateraju Vučića da se samo bavi time i ne razmišlja ni o čemu drugome u zemlji, da ne može da se bavi kampanjom. Postavljate ga u poziciju da ga jedni napadaju jer izručuje nekoga, a drugi jer ne ispunjava svoje obaveze prema Hagu“, kazao je Stefanović.\nKako je ministar ocenio, neki krugovi u regionu i na medjunarodnom polju ne mogu da „oproste Srbiji što nije uvela sankcije Ruskoj federaciji“.\n„Ovde nije reč o Šešelju. Nije reč ni o jednom pojedincu, već o destabilizaciji Vlade. Oni pokušavaju da imaju Srbiju koja je slabija, koja neće imati dobru pregovaračku poziciju u razgovorima sa Prištinom, koja neće moći da vodi samostalnu politiku, da napravimo slabiju Vladu. Mislim da je to suština onoga što se sada dešava u Hagu“, kazao je Stefanović.\nHaški tribunal izreći će 31. marta presudu lideru Srpske radikalne stranke Vojislavu Šešelju, a u odluci Tribunala se vlastima Srbije nalaže da „preduzmu sve neophodne mere da obezbede prisustvo optuženog izricanju presude“.\nZvaničnom Beogradu, veće je ostavilo rok do 15. marta da izvesti Tribunal o svim teškoćama koje bi mogao imati u sprovodjenju tog naloga.\nŠešelj je optužen je za zločine nad Hrvatima i Muslimanima u Hrvatskoj, Vojvodini i Bosni i Hercegovini od 1991 do 1993. godine. U pritvoru Tribunala bio je od 24. marta 2003. kada se dobrovoljno predao, a u novembru 2014. je privremeno oslobodjen do izricanja presude.\nPosle jednog neuspešnog pokušaja i štrajka gladju optuženog, sudjenje Šešelju počelo je u novembru 2007. godine.\nU završnoj reči, marta 2013. godine, tužioci su zatražili da Šešelj bude osudjen na 28 godina zatvora, a optuženi, koji se branio sam, da bude oslobodjen.\nŠešelj je optužen za progon nesrba na političkoj, rasnoj i verskoj osnovi, deportaciju i nehumana dela (prisilno premeštanje) kao zločin protiv čovečnosti. Optužnica ga tereti i za kršenje zakona i običaja ratovanja – ubistva, mučenje, okrutno postupanje, bezobzirno razaranje sela ili pustošenje koje nije opravdano vojnom nuždom, uništavanje verskih objekata i pljačkanje javne ili privatne imovine.